Live streaming από το Θέατρο Rex - Σκηνή «Κατίνα Παξινού»\nΤο Εθνικό Θέατρο εγκαινιάζει την «Ερευνητική Σκηνή» διαδικτυακά με την παράσταση της «Μήδειας» του Ευριπίδη σε σκηνοθεσία Μάρθας Φριντζήλα, στις 10 Ιανουαρίου, στις 7 το απόγευμα, η οποία θα είναι διαθέσιμη στη σελίδα livestream.n-t.gr\nΗ δημιουργία της «Ερευνητικής Σκηνής» έχει ως κύριο στόχο τη θεατρική σπουδή της αρχαίας ελληνικής δραματουργίας μέσα από τη μελέτη των κωδικών της, τη διερεύνηση σύγχρονων τρόπων προσέγγισης και την ανάδειξη των δυναμικών της στη σκηνική πρακτική και το παραστασιακό δημιούργημα. Οι νέες θεατρικές προτάσεις θα φέρουν την εγκυρότητα και την ποιοτική σφραγίδα φωτισμένων σκηνοθετών και προσωπικοτήτων του πνευματικού και καλλιτεχνικού χώρου.\nΠριν την παράσταση, σε σύντομη ομιλία του Καλλιτεχνικού Διευθυντή του Εθνικού Θεάτρου θα ανακοινωθεί η ιδρυτική διακήρυξη της Ερευνητικής Σκηνής.\nΠλασμένη από το πάθος του έρωτα και της εκδίκησης, η Μήδεια –μία από τις πιο αντιφατικές τραγικές ηρωίδες του Ευριπίδη– αποτελεί έναν δυσεπίλυτο «δραματικό γρίφο», καθώς επιζεί της συντριβής της, έχοντας διαπράξει το αδιανόητο: τον φόνο των παιδιών της. Πρόσωπο αινιγματικό, πολυδιάστατο, αμφιταλαντεύεται ανάμεσα στα ανθρώπινα μητρικά αισθήματα και τα ηρωικά προτάγματα της τιμής και της δίκης. Σε ξένο τόπο, προδομένη, αντιμέτωπη με απροσδόκητες διαψεύσεις, η γυναίκα-αρχέτυπο του θηλυκού σθένους, σκοτώνει ό,τι πολυτιμότερο έχει, και γίνεται η ίδια πρωταγωνίστρια του πόνου που επιφέρει η φρικιαστική πράξη της.\nΗ σκηνοθέτις Μάρθα Φριντζήλα αναφέρει, μεταξύ άλλων, για την παράσταση: «Μελετώ την Μήδεια ήδη τέσσερα χρόνια, θα μπορούσα να ασχολούμαι αποκλειστικά με την Μήδεια όσο ζω κι όμως νιώθω πως δεν έχω να προσθέσω τίποτα. Ό,τι και να γράψω έχει ξαναειπωθεί καλύτερα. Δεν θα πω κάτι καινούργιο. Ίσως αυτό είναι για μένα η Μήδεια: oι ατέλειωτες αναγνώσεις της, οι μεταφράσεις της, οι αναλύσεις, οι ξαναειπωμένες σκέψεις που γεννά, οι κοπιώδεις προσπάθειες σκηνοθετών, ηθοποιών, σκηνογράφων, συνθετών για πάνω από δυόμισι χιλιάδες χρόνια.\nΗ μυστήρια ύπαρξη της δικής μας Μήδειας κατοικεί για πάντα μαζί με τους δυο γιούς της, Φέρητα και Μέρμερο, σε έναν τόπο ανάμεσα στο όνειρο και την πραγματικότητα, σε έναν χώρο μέσα και έξω απ’ αυτή την γυναίκα, την μάνα, την ιέρεια, την μάγισσα, την πρόσφυγα, την ξένη. Εκεί λέει και αέναα θα ξαναλέει την ιστορία της. Οι γιοί της αναπαριστούν τα επεισόδια της ζωής της. Μια ορχήστρα παίζει και τραγουδά τα τραγούδια της στην αιωνιότητα. Σ’ αυτό το μυστηριακό τοπίο, η Μήδεια δημιουργεί ένα δικό της ηλιακό σύστημα με κέντρο την ίδια ωσάν ένα θραύσμα από ήλιο που θέτει σε τροχιά τα σώματα γύρω της και κατακαίει όποιο πλησιάσει επικίνδυνα κοντά της.\nΑν το θέατρο είναι ο καθρέφτης της αληθινής ζωής, το αρχαίο δράμα είναι η αντανάκλαση του απύθμενου βάθους της ανθρώπινης ψυχής. Το αρχαίο δράμα είναι η απόδειξη πως μόνο στο θέατρο μπορείς να δείξεις το βάθος και το εύρος της ύπαρξης. Αναρωτιέμαι συχνά πώς είναι δυνατόν να γράφτηκαν καν αυτά τα κείμενα».\nΜετάφραση: Νικολέττα Φριντζήλα, σκηνοθεσία: Μάρθα Φριντζήλα, μουσική: Βασίλης Μαντζούκης, σκηνικά, κοστούμια: Άγγελος Μέντης, φωτισμοί: Felice Ross, σχεδιασμός βίντεο (videodesign): Παναγιώτης Ανδριανός, βοηθός σκηνοθεσίας: Θεανώ Μεταξά, Β΄ βοηθός σκηνοθέτη: Μαριέλλα Παναγιώτου.\n«Στόχος μας φέτος είναι να μοιράσουμε τη χαρά του πατρινού καρναβαλιού με όποιον τρόπο μπορούμε, τηρώντας πάντα τα υγειονομικά πρωτόκολλα για την προστασία της δημόσιας υγείας και ...\nΣτο Μουσείο Παλατιού στο Πεκίνο: «Υπνοβατώντας στην Απαγορευμένη Πόλη»\nΤεχνολογία VR (εικονικής πραγματικότητας) χρησιμοποιεί για πρώτη φορά ο Κινέζος καλλιτέχνης Cai Guo-qiang για να δημιουργήσει μια τελετή με πυροτεχνήματα, αφιερωμένη στην Απαγορευμ...\nΜπρένταν Πέρι: Από τους Dead Can Dance στο ρεμπέτικο (βίντεο)\nΟ Μπρένταν Πέρι δημιουργός των Dead Can Dance, μίλησε στην Τίνα Μανδηλαρά και το Gala για το ρεμπέτικο δίσκο του και την αγάπη του για το ρεμπέτικο τραγούδι. Λέει ότι ως άνθρωπος π...\nΑνακαλύφθηκε σε ιδιωτική συλλογή άγνωστος πίνακας του Ελ Γκρέκο\nΈνα άγνωστος πίνακας του Ελ Γκρέκο, έργο που οι ειδικοί περιγράφουν ως «ξεχωριστό και υπέροχο», ανακαλύφθηκε σε ιδιωτική συλλογή. Το έργο, το οποίο απεικονίζει τον Χριστό να σηκώ...\nΚαλλιτέχνες: Λήγει στις 10/1 η εγγραφή για αποζημίωση ειδικού σκοπού μηνών Νοεμβρίου-Δεκεμβρίου\nΛήγει την Κυριακή 10 Ιανουαρίου 2021 η προθεσμία εγγραφής στο Μητρώο Καλλιτεχνών, δημιουργών και επαγγελματιών της Τέχνης και του Πολιτισμού, στο πληροφοριακό σύστημα Εργάνη του υπ...\nΠολιτισμός: Στην Αντίπαρο της Μανταλένας σήμερα\nΤαξιδεύοντας σήμερα στην κοσμική Αντίπαρο, τίποτα δεν θυμίζει τα σημεία, τις εξοχές και την ατμόσφαιρα εκείνης της εποχής. Πως θα μπορούσε να γίνει αλλιώς όταν έχουν περάσει σχεδ...\nΠέθανε σήμερα το πρωί ο εμπνευστής και ιδρυτής του Φεστιβάλ Ντοκιμαντέρ Θεσσαλονίκης και επί χρόνια διευθυντής του θεσμού, Δημήτρης Εϊπίδης. Η κηδεία του θα γίνει σε κλειστό κύκλο,...


Βελτιωμένος καιρός σε όλη τη χώρα - EPIRUS TV NEWS\nΒελτιωμένος καιρός σε όλη τη χώρα\nepirustvnews 2/04/2021 12:32:00 π.μ.\nΒελτιωμένος καιρός σε όλη τη χώρα με κύριο χαρακτηριστικό τις τοπικές ομίχλες τις πρωινές και βραδινές ώρες κυρίως στα ηπειρωτικά.\nΟι άνεμοι θα πνέουν από δυτικές διευθύνσεις 3 με 5 και στα\nνότια από το μεσημέρι 6 μποφόρ.\nΚαιρός: Γενικά αίθριος, με αραιές νεφώσεις κατα διαστήματα.\nΗ ορατότητα θα είναι περιορισμένη και τις πρωινές και βραδινές ώρες θα σχηματιστούν ομίχλες.\nΑνεμοι: Δυτικοί νοτιοδυτικοί 2 με 4 μποφόρ.\nΘερμοκρασία: Από 04 έως 20 βαθμούς Κελσίου. Στη δυτική Μακεδονία 2 με 4 βαθμούς χαμηλότερη.\nΗ ορατότητα στα ηπειρωτικά θα είναι τοπικά περιορισμένη και τις πρωινές και βραδινές ώρες, κυρίως στα ηπειρωτικά θα σχηματιστούν τοπικές ομίχλες.\nΑνεμοι: Νοτιοδυτικοί και στα νότια βορειοδυτικοί 3 με 5 μποφόρ.\nΘερμοκρασία: Από 06 έως 19 βαθμούς Κελσίου. Στο εσωτερικό της Ηπείρου 2 με 3 βαθμούς χαμηλότερη.\nΗ ορατότητα τις πρωινές και βραδινές ώρες θα είναι κατά τόπους περιορισμένη και θα σχηματιστούν τοπικές ομίχλες.\nΑνεμοι: Δυτικών διευθύνσεων 3 με 5 και από το μεσημέρι στα νότια 6 μποφόρ.\nΑνεμοι: Δυτικών διευθύνσεων 3 με 5 και από το μεσημέρι 6 μποφόρ.\nΗ ορατότητα τις πρωινές και βραδινές ώρες θα είναι κατά τόπους περιορισμένη και στα βόρεια θα σχηματιστούν τοπικές ομίχλες.\nΑνεμοι: Στα βόρεια νοτιοδυτικοί 3 με 4 μποφόρ. Στα νότια βορειοδυτικοί 4 με 5 και από το μεσημέρι στην περιοχή του Καστελόριζου 6 μποφόρ.\nΗ ορατότητα τις πρωινές και τις βραδινές ώρες θα είναι κατά τόπους περιορισμένη\nΑνεμοι: Δυτικών διευθύνσεων 3 με 5 και από το μεσημέρι τοπικά έως 6 μποφόρ.\nΗ ορατότητα θα είναι περιορισμένη και τις πρωινές και βραδινές ώρες πιθανώς να σχηματιστούν ομίχλες.\nΒελτιωμένος καιρός σε όλη τη χώρα Reviewed by epirustvnews on 2/04/2021 12:32:00 π.μ. Rating: 5


[2 Αυγ 2012]\nΔεν προκρίθηκε στην Τελική φάση ο ΑΡΓΗΣ.\nΟλοκληρώθηκε την Κυριακή 29/7/2012 στο κολυμβητήριο της Πάτρας η προκριματική φάση του πρωταθλήματος Ανδρών της Δ’ Εθνικής κατηγορίας Υδατοσφαίρισης, στην οποία συμμετείχε και η Π.Α.Ε. Άργης, δίνοντας τρεις αγώνες.\nH Καλαματιανή ομάδα νίκησε στον πρώτο αγώνα το Ν.Ο. Μεσολογγίου με 10- 11. Ο αγώνας ξεκίνησε καλά για τους Καλαματιανούς που αν και βρέθηκαν πίσω στο σκορ με 1-0 κατάφεραν με ένα σερί 3-0 να προηγηθούν και να τελειώσουν το πρώτο οκτάλεπτο με 2-3. Από εκεί και ύστερα και για ολόκληρο τον αγώνα διατηρούσαν μια διαφορά 2 τερμάτων. Στο τελευταίο οκτάλεπτο όταν ο προπονητής της ομάδας Μάνεσης Αλέξανδρος πραγματοποίησε αλλαγές, προκειμένου όλοι οι αθλητές της ομάδας να πάρουν συμμετοχή στο παιχνίδι, τότε η αντίπαλη ομάδα βρήκε την ευκαιρία και μείωσε την διαφορά στο 1 γκόλ.\nΤα οκτάλεπτα: 2-3, 3-4, 2-3, 3-1.\nΤα γκολ του Άργη σημείωσαν: Μακρής Δημήτρης 3, Μπίτσας Γεώργιος 1, Νικητάκης Ιωάννης 3, Τσώνης Άγγελος 2, Πετρόπουλος Δ. Κωνσταντίνος 1 και Λυριτζής Φίλιππος 1.\nΟ δεύτερος αγώνας, με την Αναγέννηση Λαμίας, θα έκρινε και την πρόκριση. Ο Άργης δεν ξεκίνησε καλά τον αγώνα και βρέθηκε να χάνει στο πρώτο μισό του δευτέρου οκταλέπτου με 8- 2. Από εκείνο το σημείο και μετά ο Άργης διόρθωσε την άμυνα του, με τον Παναγιώτη Πράσινο στο τέρμα να κάνει πολύ καλό παιχνίδι, βελτίωσε την επίθεσή του και με τον Κώστα Γ. Πετρόπουλο να σημειώνει 7 τέρματα, ισοφάρισε το παιχνίδι σε 10- 10 έξι λεπτά πριν τη λήξη του αγώνα. Αλλά στο τέλος μίλησε η κούραση από την υπερπροσπάθεια των αθλητών του Άργη να καλύψουν τη μεγάλη διαφορά του σκορ και οαγώνας έληξε 11- 10 υπέρ της Αναγέννηση Λαμίας.\nΤα οκτάλεπτα:3- 2, 5-3, 2-3,1-2.\nΤα γκολ του Άργη σημείωσαν : Πετρόπουλος Γ. Κωνσταντίνος 7, Τσώνης Άγγελος 1,\nΠαπασταθόπουλος Δημήτρης 1 και Λυριτζής Φίλιππος 1.\nΣτο τελευταίο παιχνίδι με τον Ο.Π.Α.Θ.Α. Πάτρας ο Άργης χρειαζόταν μόνο τη νίκη για να μπορεί να ελπίζει σε πρόκριση. Η αντίπαλη ομάδα, ίσως η πιο έμπειρη του\nτουρνουά αν και είχε εξασφαλίσει την πρόκριση νικώντας τους προηγούμενους αντιπάλους της ξεκίνησε δυνατά, αλλά ο Άργης κατάφερε να είναι κοντά στο σκορ στις δύο πρώτες περιόδους φτάνοντας στο ημίχρονο το σκορ στο 5-3. Στην επανάληψη όμως η κούραση επηρέασε τους Καλαματιανούς πολίστες, οι οποίοι πλήρωσαν την ελιππή προπόνησή τους λόγω της μη παραχώρησης της απαραίτητης ώρας προπόνησης στο κολυμβητήριο της πόλης μας και μοιραία ο αγώνας τελείωσε με 10-7 υπέρ των Πατρινών.\nΤα οκτάλεπτα:2-1, 3-2, 3-1 2-3.\nΤα τέρματα του Άργη σημείωσαν: Πετρόπουλος Γ. Κωνσταντίνος 3, Νικητάκης Ιωάννης 1, Τσώνης Άγγελος 1, Πετρόπουλος Δ. Κωνσταντίνος 1 και Παπασταθόπουλος Δημήτρης 1.\nΟι αθλητές που ακολούθησαν την αποστολή του Άργη στην Πάτρα:\nΠαναγιώτης Πράσινος, Κώστας Γ. Πετρόπουλος, Δημήτρης Μακρής, Γιώργος Μπίτσας, Γιάννης Νικητάκης, Άγγελος Τσώνης, Κώστας Δ. Πετρόπουλος, Γιώργος Μαλαφέκας , Αθανάσιος Πετρόπουλος, Δημήτρης Παπασταθόπουλος, Λάμπρος Παπούλιας, Γιάννης Καννάς, Φίλιππος Λυριτζής, Λεωνίδας Τάλαρος, Γιώργος Σπυρίδης και Γιώργος Δουρδουνάς


Μια βόλτα στον πυρήνα της σκέψης του Σταύρου Τορνέ - Στο κόκκινο\nΠΥΡΟΒΟΛΩΝΤΑΣ ΤΟΝ ΓΚΟΝΤΑΡ\nΜια βόλτα στον πυρήνα της σκέψης του Σταύρου Τορνέ\nΣτην εκπομπή «Πυροβολώντας τον Γκοντάρ», Στο Κόκκινο Ρόδου 103.7, ο Στέφανος Γκιζλής κάνει ένα ωραίο αφιέρωμα στον ξεχωριστό κινηματογραφιστή Σταύρο Τορνέ (1932-1988). Ο ίδιος έγραφε στο μανιφέστο του: «Ο κινηματογράφος είναι ο τόπος που εσύ και εγώ γνωριζόμαστε, εγώ και άλλοι αγκαλιαζόμαστε. Είναι ο χώρος της κατάρας και της μέθης, το σημείο συνάντησης-σύγκρουσης μεταξύ του πραγματικού και του αδιανόητου, του φανταστικού και του αδύνατου».\n16 Ιουλίου 2017 18:36:25\nΜια βόλτα σε έναν κινηματογράφο που δεν είχε συνταγές και τυποποιημένα πλάνα. Παρέα με την Καρκαλού και εκείνο το φέρετρο πάνω στο ταξί. Το λατομείο και η κάμερα του Τορνέ να ακολουθεί και να παρακολουθεί τους ήρωες των ταινιών του. Κι όλα αυτά μέχρι το καλοκαίρι του 1988 όταν ο μεγάλος δημιουργός είδε για τελευταία φορά το φως του ήλιου έχοντας αφήσει πίσω του μερικά από τα πιο ποιητικά φιλμ του ελληνικού και όχι μόνο, σινεμά.\n«Σε κάθε δευτερόλεπτο ο Σταύρος Τορνές γερνούσε μια ώρα. Φθαρμένος από την αγωνία του κινηματογράφου, πέθανε από την επιθυμία -αγάπης- να τον αναστήσει, έστω με το τίμημα της ίδιας του της καταστροφής. Ο Σταυρός γυρίζει σ’ ένα χρόνο ένα αριστούργημα, οι άλλοι μαστορεύουν σε μισή δεκαετία μνημεία ακαδημαϊσμού. Φθείροντας το σώμα του τρεφόμενος με οτιδήποτε -μια ηθική του φτωχού. Χωρίς ασκητισμούς ή άλλες ηλιθιότητες. Χωρίς άλλοθι. Χωρίς δίχτυ. Απελαυμένος, περιθωριακός, σύντροφος δρόμου όλων των «σκουάτερ» της μεταβιομηχανικής κοινωνίας, όλων των αλητών του αστικού ντελίριου»\nLouis Skorecki Liberation 1 Αυγούστου 1988\n"Πυροβολώντας τον Γκοντάρ", Στο Κόκκινο Ρόδου 103.7, με τον Στέφανο Γκιζλή: κάθε Τετάρτη 7-8 μ.μ. και σε επανάληψη κάθε Κυριακή την ίδια ώρα.\nΤρεις γυναίκες μιλούν για τρεις Τέχνες και μια Επανάσταση


Bookstars :: Το καθετί στην ώρα του... - Tong Cuong Valérie\nΤο καθετί στην ώρα του...\nΜεταφραστής : Μηλολιδάκη Μαρία\nΠεριγραφή : Εικοσιτέσσερις ώρες από τη ζωή τεσσάρων προσώπων στο Παρίσι.\nΗ Mαριλού, στρεσαρισμένη γραμματέας, ανύπαντρη μητέρα ενός συμπαθέστατου αγοριού, έχει αργήσει πολύ σε μια σπουδαία δουλειά.\nΚαι φταίει το μετρό. Μερικές φορές, η ζωή κρέμεται από λίγα λεπτά.\nΟ Αλμπέρ έχει φτάσει πολύ νωρίτερα στον συμβολαιογράφο, για να συντάξει τη διαθήκη του. Σε\nκλάσματα δευτερολέπτου, όσα πίστευε για τη ζωή του γίνονται συντρίμμια.\nΟ Τομ, επιφανής παραγωγός του κινηματογράφου, που δεν τα πάει καθόλου καλά με τον γιο του,\nτρέχει με το ποδήλατο για να κάνει πρόταση γάμου στην κατά πολύ νεότερη ερωμένη του. Πέφτει, και η τράπουλα ανακατεύεται ξανά.\nΤέλος, η Πριντάνς, νεαρή δικηγορίνα, αστέρι της νομικής επιστήμης, θα αντικαταστήσει την προϊσταμένη της σ' ένα κεφαλαιώδους σημασίας ραντεβού. Αλλά είναι μαύρη... Το χρώμα του δέρματός της αποτελεί εμπόδιο. Κι όμως, η ζωή κρύβει άσους στο μανίκι.\nΈνας σκύλος, ένα μακαρόν, μια αποτυχημένη απόπειρα αυτοκτονίας, μια έκρηξη σ' ένα κτίριο γραφείων θ'' αλλάξουν τη μοίρα των πρωταγωνιστών και θα τους ενώσουν σ' ένα νοσοκομείο. Η Θεία Πρόνοια παίζει ντόμινο και διασκεδάζει αναστατώνοντας τη ζωή των ηρώων και μοιράζοντας αλλιώς τα χαρτιά.\nΤο "Καθετί στην ώρα του..." είναι ένα τρυφερό πολυφωνικό μυθιστόρημα με άμεσες αναφορές στις ταινίες "Αμελί και Μανόλια".\nΣυγγραφείς: Tong Cuong Valerie Πόλη / Χώρα έκδοσης: Αθήνα\nΔέσιμο: Μαλακό εξώφυλλο Σελίδες: 185\nΔιαστάσεις: 21χ14 Βάρος: 0.30kg\nΜετάφραση : Μηλολιδάκη Μαρία Ηλικίες: -\nΈτος Εκδοσης : 2010 ISBN: 9789604352739\nΗ Γαλλίδα συγγραφέας Βαλερί Τονγκ Κουόνγκ σπούδασε φιλολογία και πολιτικές επιστήμες. Έχει δημοσιεύσει τα μυθιστορήματα: "Big" (στα ελληνικά από τις εκδόσεις Κέδρος), "Gabriel", "Ou je suis", "Ferdinand et les iconoclastes", "Noir dehors", και "L' Αrdoise magique". Είναι μέλος του ροκ συγκροτήματος Quark. Το "Providence" ("Καθετί στην ώρα του...") τιμήθηκε με το βραβείο "Μυθιστόρημα της Χρονιάς 2008, Version Femina - Virgin Megastore" και έχει μεταφραστεί σε εφτά γλώσσες.\nΗ γοητεία της αποτυχίας


Published by Στέλιος Κωστάκης on February 9, 2017 February 9, 2017\nΗ αποκατάσταση είναι ουσιώδες κομμάτι της προπόνησης και γίνεται για να ελαχιστοποιηθούν οι κίνδυνοι υπερπροπόνησης και τραυματισμού, ενώ ταυτόχρονα βελτιώνεται η φυσιολογική και ψυχική ετοιμότητα. Αυτό γίνεται ιδιαίτερα σημαντικό κατά τη διάρκεια έντονων προπονήσεων ή κατά την περίοδο αγώνων.\nΕφόσον είναι ευρέως αποδεκτή η σημαντικότητά της, έχουν δημιουργηθεί πολλές τεχνικές αποκατάστασης όπως: foam rolling, ηλεκτρική διέγερση, ρούχα συμπίεσης, υπερβαρική οξυγονοθεραπεία κ.α.\nΤο μπάνιο με κρύο νερό ή αλλιώς η βύθιση σε κρύο νερό είναι μια μέθοδος αποκατάστασης που χρησιμοποιείται όλο και περισσότερο στο χώρο του αθλητισμού. Γίνεται αμέσως μετά την άσκηση στην προσπάθεια να βοηθηθεί η διαδικασία της αποκατάστασης.\nΒελτιώνει το κρύο μπάνιο την αποκατάσταση;\nΣε συνάρτηση με την ένταση, η άσκηση μπορεί να προκαλέσει κόπωση στο μυοσκελετικό, νευρικό και μεταβολικό σύστημα. Η άσκηση επίσης σχετίζεται με μικροσκοπικούς τραυματισμούς στο μυϊκό ιστό που μπορεί να προκαλέσουν τον καθυστερημένο μυϊκό πόνο (DOMS – Delayed Onset of Muscle Soreness).\nΟι έρευνες έχουν δείξει ότι υπάρχει βελτίωση στους υποκειμενικούς παράγοντες της αποκατάστασης αλλά οι αντικειμενικές μετρήσεις δεν ακολουθούν την ίδια βελτίωση.\n“Ως υποκειμενικοί παράγοντες ορίζονται ο καθυστερημένος μυϊκός πόνος και η αίσθηση της κούρασης. Οι αντικειμενικές μετρήσεις αφορούν τα φυσιολογικά χαρακτηριστικά όπως η κρεατινική κινάση, τα επίπεδα του γαλακτικού κ.α.”\nΕίναι βέβαιο πλέον, μετά από πολλές έρευνες, ότι το κρύο μπάνιο μετά την άσκηση μειώνει τα συμπτώματα του μυϊκού πόνου αλλά και της αίσθησης της κόπωσης. Αυτό όμως που προβληματίζει και διεγείρει ερωτήματα, είναι το γεγονός ότι οι αντικειμενικές μετρήσεις δεν παρουσιάζουν διαφορά. Οπότε είναι άγνωστο το ποιοι μηχανισμοί ευθύνονται στη μείωση του συμπτώματος του DOMS. Ορισμένες θεωρίες υποθέτουν ότι ευθύνονται η αγγειοσυστολή (συστολή των αιμοφόρων αγγείων), η αναλγητική επίδραση του κρύου νερού (ανακούφιση του πόνου), το φαινόμενο placebo.\nΈνα βασικό ερώτημα που προκύπτει από τη μέθοδο της βύθισης σε κρύο νερό είναι το κατά πόσο μπορεί να μειώσει τις μακροπρόθεσμες προσαρμογές της άσκησης (δύναμη, υπερτροφία κ.α.). Αν και δεν υπάρχει μεγάλος όγκος ερευνών πάνω σε αυτόν τον τομέα, κάποιες από τις υπάρχουσες έρευνες συμφωνούν στο ότι συνεχή παγωμένα μπάνια μειώνουν τις προσαρμογές και της προπόνησης αντιστάσεων και της προπόνησης αντοχής. Ωστόσο υπάρχουν και κάποιες που το αντικρούουν αυτό, οπότε το συμπέρασμα προς το παρόν παραμένει αβέβαιο.\nΠρακτική εφαρμογή – Συμπέρασμα\nΑν και η βύθιση σε κρύο νερό χρησιμοποιείται συχνά πλέον, ακόμα δεν είναι γνωστά τα ιδανικά πρωτόκολλα.\nΗ ιδανική θερμοκρασία του νερού υπολογίζεται στους 11˚C.\nΠροτείνεται τουλάχιστον 10 λεπτά, με ιδανική διάρκεια 11-15.


ΤΟ ΗΜΕΡΟΛΟΓΙΟ ΤΟΥ ΑΝΤΩΝΗ ΤΡΙΦΥΛΛΗ : Εμμανουέλ Μακρόν: Η Ευρώπη Μπροστά! Όχι στους υπνοβάτες ευρωσκεπτικιστές!\n''Στο Στρασβούργο τον Απρίλιο, τις ημέρες της Ολομέλειας του Ευρωπαϊκού Κοινοβουλίου. Πρώιμο καλοκαίρι στην πόλη. Λιακάδα. Το θερμόμετρο στους 27 βαθμούς σταθερά, ο ουρανός καταγάλανος. Όλοι με φανελάκια στους δρόμους, στις πλατείες, στις όχθες του ποταμού Ιλλ. Εδώ, όμως, τελειώνει το τουριστικό ρεπορτάζ. Κατευθείαν στο Ευρωπαϊκό Κοινοβούλιο τώρα. Εκεί ο Εμμανουέλ Μακρόν, ο πρόεδρος της Γαλλίας, εκφώνησε μια ομιλία βαρυσήμαντη*. Με θέμα; Το σχέδιό του για το μέλλον της Ευρώπης. Ο Εμμανουέλ Μακρόν, εμπνευσμένος και πεισματάρης ευρωπαϊστής –εξάλλου με ευρωπαϊκή ατζέντα εξελέγη– μίλησε για όλα. Έκανε τολμηρές προτάσεις. Και σφυροκόπησε, ιδίως, τους ευρωσκεπτικιστές· ακροδεξιούληδες και ακροαριστερούληδες...''


Γνωρίστε τα Πουλέν | Novasports\nΓνωρίστε τα Πουλέν\nΓνωριστε τα Πουλεν\nΤα Πουλέν LIVE είναι εδώ για να βλέπουμε παρέα όλα τα ντέρμπι της σεζόν! Γκολ και φάσεις έρχονται στις οθόνες σας σχεδόν σε πραγματικό χρόνο, για να τα σχολιάσετε με τον Αποστόλη Λάμπο, τη Μαρία Ζαφειράτου και τον Βασίλη Μπακάλη. Ξεχωριστοί καλεσμένοι από όλους τους χώρους αλλά και η μοναδική Κερκίδα Novasports δίνουν τον τόνο. Ζωντανές συνδέσεις με τους ρεπόρτερ στο γήπεδο και ζωντανή ηχητική περιγραφή “χρωματίζουν” τα ματς. Μπες κι εσύ στην παρέα!\nΟι oικοδεσπότες της εκπομπής\nΑποστόλης: Ποδοσφαιρικά έμεινε πουλέν… Δημοσιογραφικά είναι το πουλέν των καναλιών Novasports! Από το 2007 ρεπόρτερ Super League και Εθνικής ομάδας, σπίκερ αγώνων και πλέον οργανώνει και κερκίδα… Την “Κερκίδα Novasports”!\nΜαρία: Τα πρωινά στον ΣΠΟΡ FM, τα σουκου Πουλέν LIVE στα διαδικτυακά κανάλια του Novasports. Σε ο,τι περισσεύει, τρέχει χιλιόμετρα στον διάδρομο και την “τρέχουν” τα δύο δικά της… πουλέν. Α, μαγειρεύει κιόλας, στο mummylovesfoodball.gr .\nΒασίλης: Γνωστός και ως “τριάρι της Ζαλγκίρις” με ενίοτε καλό τρίποντο, δολοφονικά τάκλιν στα 5Χ5 και ατελειώτα μέτρια edit στο Luben.tv . Αν τον ακούσετε στα Πουλέν LIVE να φωνάζει ΩΠΑ δεν μεράκλωσε ξαφνικά αλλά μόλις χάθηκε ευκαιρία για γκολάκι.\nΤα “Πουλέν LIVE” προβάλλονται στο μεγάλο ματς κάθε αγωνιστικής\nnovasports.gr/web-tv | facebook.com/novasports.gr | youtube.com/novasports\nΜπες και εσύ στην Κερκίδα Novasports και ζήσε το ντέρμπι της αγωνιστικής ζωντανά με τους οικοδεσπότες μας.\nΔήλωσε συμμετοχή συμπληρώνοντας τη φόρμα.


Ο Σύλλογος Εμποροϋπαλλήλων Αθήνας καταγγέλλει την απόλυση συναδέλφου από την επιχείρηση ΒΑΣΙΛΗΑΣ ΑΕ.\nΗ εργοδοσία της συγκεκριμένης επιχείρησης προέβει στην απόλυση του συναδέλφου με πρόσχημα τη μείωση προσωπικού. Η αλήθεια όμως είναι ότι δεν άρεσε στην εργοδοσία το γεγονός ότι ο συγκεκριμένος εργαζόμενος ήταν πρωτοπόρο μέλος του σωματείου του, συμμετείχε στις απεργίες και το κυριότερο ήταν ο μοναδικός εργαζόμενος που δεν είχε υπογράψει τη 2η μείωση μισθού την οποία επέβαλλε η εργοδοσία το καλοκαίρι με πρόσχημα το capital control.\nΚαλεί κάθε εργαζόμενο στην επιχείρηση ΒΑΣΙΛΗΑΣ ΑΕ να καταδικάσει την στάση της εργοδοσίας, να συσπειρωθεί στο κλαδικό του σωματείο και να απαιτήσει να ανακληθεί η απόλυση του συναδέλφου, να πάρει πίσω η εργοδοσία τις μειώσεις μισθών. Ο καθένας μόνος του, μακριά από το σωματείο του είναι εύκολη λεία για το κάθε εργοδότη.\nΗ μεγαλοεργοδοσία έχει με το μέρος της ένα ολόκληρο αντεργατικό οπλοστάσιο που για χάρη της έχουν εξασφαλίσει οι εκάστοτε κυβερνήσεις και η σημερινή το ενισχύει.\nΤο όπλο του κάθε εργαζόμενου είναι το σωματείο του, το δυνάμωμα του, η αλληλεγγύη μεταξύ μας. Κανένας μόνος του, όλοι μια γροθιά απέναντι στα σχέδια της εργοδοσίας.\nΚαλεί όλους τους εργαζόμενους της επιχείρησης ΒΑΣΙΛΗΑΣ ΑΕ να συσπειρωθούν στο σωματείο τους, να συμμετέχουν στη Γενική Συνέλευση στις 24/1/16, 10.30 π.μ. με θέμα οι εξελίξεις στο ασφαλιστικό.\nΑπαιτεί να παρθεί πίσω η απόλυση του συναδέλφου και οι μειώσεις μισθών.\nΑναρτήθηκε από sea στις 1/12/2016 01:16:00 μ.μ.


|Diogenis-Press|: Β.Μπαλάφας - Η συναίνεση με ένα παράδειγμα\nΒ.Μπαλάφας - Η συναίνεση με ένα παράδειγμα\nΣε περίπου ένα μήνα συμπληρώνονται δύο χρόνια από την ανάληψη της ηγεσίας του από την κυβέρνηση του ΠΑΣΟΚ. Το διάστημα είναι ικανό για να μελετήσει κανείς τα όσα έχουν γίνει από τον Οκτώβριο του 2009, αλλά και για να αντιμετωπίσει με νηφαλιότητα την περίοδο προ των τελευταίων εθνικών εκλογών.\nΦυσικά δεν θα είχε κανένα νόημα να αναλωθούμε σε κριτική σχετικά με το περίφημο πρόγραμμα των "100 ημερών" ή στις πομπώδεις εξαγγελίες περί επανακρατικοποίησης του ΟΤΕ, της Ολυμπιακής κτλ.\nΑξίζει όμως να δούμε, λαμβάνοντας υπόψη και τη γενικότερη συγκυρία, τη μεταβολή στάσεων και θέσεων μέσα σε λίγα μόλις χρόνια επί ίδιων ή παρόμοιων ζητημάτων. Εκεί βρίσκεται κατά την ταπεινή μου γνώμη και ο πυρήνας της πολιτικής, στις θέσεις που εκφράζονται και με ποιον τρόπο υπηρετούνται όταν διαπερνά η ίδια μονάδα τα δύο στάδια, της αντιπολίτευσης και της συμπολίτευσης.\nΩς βάση θα χρησιμοποιηθεί το παράδειγμα της Ολυμπιακής, μέσα από το οποίο θα εξεταστεί ένα θεμελιώδες ζήτημα που απασχολεί την τελευταία τουλάχιστον 20ετία την πολιτική ζωή του τόπου, το ζήτημα της συναίνεσης των πολιτικών δυνάμεων. Η διαδικασία της απεμπλοκής του Ελληνικού δημοσίου από την Ολυμπιακή μπορεί να θεωρηθεί πια, ένα θετικό δείγμα ιδιωτικοποίησης που έχει γίνει τελευταία στη χώρα. Αυτό άλλωστε βεβαίωνε και το Νοέμβριο του 2008, ο Αντιπρόεδρος της Ευρωπαϊκής Επιτροπής κ. Antonio Tajani, δηλώνοντας ότι η πρακτική που ακολουθήθηκε θα αποτελούσε το μοντέλο για παρόμοιες διαδικασίες όπως με τα ναυπηγεία του Γκτανσκ στην Πολωνία και την ιταλική αεροπορική εταιρεία, Alitalia. Οι αντιδράσεις της τότε αντιπολίτευσης (και σημερινής κυβέρνησης) υπήρξαν θυελλώδεις μέχρι σημείου που προεκλογικά υποσχόταν την επαναγορά της εταιρείας από το Ελληνικό δημόσιο.\nΚάνοντας μια σύντομη σταχυολόγηση πρόσφατων δηλώσεων σχετικά με τις αποκρατικοποιήσεις και τη συναίνεση αξίζει να σταθούμε στα εξής :\nΠ.Μπεγλίτης (5/7/2011) : "Πιστεύω ότι το μεγάλο στοίχημα που πρέπει να κερδίσουμε τώρα είναι η ευρύτερη εθνική συνεννόηση. Γι’ αυτό καλούμε όλα τα πολιτικά κόμματα, ασφαλώς και τη Νέα Δημοκρατία, ακόμα και αυτή τη στιγμή, να δουλέψουμε μαζί, να διαπραγματευτούμε μαζί."\nΠ.Μπεγλίτης (4/7/2011) : "Χάσαμε χρόνο δεν έχουμε την πολυτέλεια να χάσουμε άλλο χρόνο. Πρέπει να εξετάσουμε συντεταγμένα τη διαδικασία της αξιοποίησης της ιδιωτικής περιουσίας, του Δημοσίου και τη διαδικασία των αποκρατικοποιήσεων."\nΠ.Μπεγλίτης για τα ναυπηγεία Σκαραμαγκά (3/10/2010) : "Σε αυτές τις συνθήκες η μόνη ρεαλιστική λύση ήταν αυτή στην οποία συμφωνήσαμε, απεμπλέκοντας τη χώρα από τις σωρευμένες επιβαρύνσεις του παρελθόντος, με τους καλλίτερους δυνατούς όρους και προϋποθέσεις για το μέλλον του ναυπηγοεπισκευαστικού τομέα."\nΤο περιεχόμενο των τριών αυτών δηλώσεων έχει δομικές ομοιότητες με τις συνθήκες που επικρατούσαν στην περίπτωση της Ολυμπιακής, τόσο σε επίπεδο οικονομικών παραλληλισμών, όσο και σε επίπεδο απαίτησης συναινετικών δράσεων.\nΘυμηθείτε ότι προ της ρύθμισης, η Ολυμπιακή ήταν η μόνη αεροπορική εταιρία στην Ε.Ε. που ανήκε 100% στο κράτος, η μόνη που αντιμετώπιζε τόσα πολλά προβλήματα με την Ε.Ε. για παράνομες κρατικές ενισχύσεις, δημιουργούσε έλλειμμα 1 εκατ. ευρώ την ημέρα και παρουσίαζε συσσωρευμένες ζημιές πάνω από 2,6 δις. Από το 1994 μέχρι τότε, η Ε.Ε. είχε εκδώσει τέσσερις αρνητικές αποφάσεις εναντίον της Ολυμπιακής για τις παράνομες κρατικές ενισχύσεις. Το 1994 οι φορολογούμενοι επωμίστηκαν πάνω από € 2 δισ για να εξυγιανθεί η εταιρία, το 2002 η Ο.Α. κλήθηκε να επιστρέψει παράνομες κρατικές ενισχύσεις ύψους € 160 εκατ. για το διάστημα 1994 -2002. Το 2005 η Ε.Ε. θεώρησε «διάδοχο» το νέο σχήμα του 2003 και επιβάρυνε τη νέα εταιρία με € 360 εκατ χρέη της παλιάς Ολυμπιακής. Κλήθηκε επίσης να επιστρέψει νέες ενισχύσεις ύψους € 540 εκατ για την περίοδο 2002 -2004. Το 2008 η Ε.Ε. ζήτησε την επιστροφή παράνομων κρατικών ενισχύσεων ύψους € 850 εκατ τουλάχιστον.\nΝα σημειωθεί επίσης ότι η τελική λύση πέρα από το ότι καθιστούσε και πάλι την εταιρεία ελκυστική σε επενδυτές, προσέφερε πλήρη κατοχύρωση των εργαζομένων, με ειδικό νόμο για ενίσχυση του συνταξιοδοτικού τους από ένα αριθμό ενσήμων και παραπάνω και με μεταφορά σε άλλες υπηρεσίες του δημοσίου. Όλοι οι εργαζόμενοι καλύπτονταν απολύτως, χωρίς μείωση του εισοδήματός τους και εφόσον το επιθυμούσαν μπορούσαν να δουλέψουν, κάνοντας ατομικές συμβάσεις, είτε στη νέα Ολυμπιακή είτε σε άλλες αεροπορικές εταιρείες.\nΕπιλέχθηκαν οι συγκεκριμένες δηλώσεις του κ. Μπεγλίτη, γιατί πρόκειται για έναν πολιτικό που έχει περάσει και από τα έδρανα του Ευρωπαϊκού Κοινοβουλίου, την περίοδο μάλιστα που η τότε Κυβέρνηση προσπαθούσε να βρει λύση στον πολυετή γρίφο της Ολυμπιακής.\nΤα πρακτικά του Ευρωπαϊκού Κοινοβουλίου, το Σεπτέμβριο του 2005 είναι αποκαλυπτικά. Τότε, ο κ. Σιφουνάκης και ο κ. Μπεγλίτης, ευρωβουλευτές αμφότεροι, κατέθεταν ερώτηση προς την Ευρωπαϊκή Επιτροπή, δυναμιτίζοντας ουσιαστικά τις προσπάθειες της ελληνικής κυβέρνησης να καταστήσει αφενός την εταιρεία βιώσιμη, ώστε να μην κλείσει και να μπορέσει να αποκρατικοποιηθεί βρίσκοντας αγοραστή και αφετέρου να απεμπλέξει το Ελληνικό δημόσιο από τις δαπανηρές επιστροφές των ενισχύσεων των προηγούμενων ετών.\nΕίναι χαρακτηριστική η απάντηση του κ. Barrot στην ερώτηση "Σε ποιές συγκεκριμένες ενέργειες προχώρησε η ελληνική κυβέρνηση τους 3 τελευταίους μήνες προς την πλευρά της Ευρωπαϊκής Επιτροπής;", ερώτηση που ουσιαστικά εμφάνιζε, προ της Ευρωπαϊκής Επιτροπής, την κυβέρνηση ως αναξιόπιστη και αμελή. Απαντά ο κ. Barrot ότι "Η Ελλάδα ενημέρωσε την Επιτροπή για τις εξελίξεις των διαδικασιών ιδιωτικοποίησης της Ολυμπιακής Αεροπορίας. Ενημέρωσε επίσης την Επιτροπή για την πρόθεσή της να συμμορφωθεί με την απόφαση του Ευρωπαϊκού Δικαστηρίου της 12ης Μαΐου 2005 στην υπόθεση C-415/03 (Επιτροπή κατά Ελλάδας), όσον αφορά την παράλειψη της Ελλάδας να εφαρμόσει την αρνητική απόφαση της Επιτροπής του Δεκεμβρίου 2002 για τις κρατικές ενισχύσεις που αφορούν την Ολυμπιακή Αεροπορία.", ενώ στη συνέχεια σημειώνει και ότι "οι ελληνικές αρχές υπέβαλαν σχέδιο μνημονίου συμφωνίας και σχέδιο συμφωνίας αγοράς μετοχών για την πώληση των Ολυμπιακών Αερογραμμών.".\nΕπειδή - στη συγκεκριμένη υπόθεση - ο Οκτώβριος είναι σημαδιακός, η οριστική λύση για την Ολυμπιακή και η έναρξη των δραστηριοτήτων της νέας εταιρείας υπό ιδιωτικό καθεστώς, έλαβαν χώρα και επισήμως την 1η Οκτωβρίου 2009.\nΜετά από μια συνεχή προσπάθεια, η ελληνική κυβέρνηση επιτύγχανε ουσιαστικά την πλήρη εξυγίανση της εταιρείας, την εξασφάλιση των εργαζομένων και την απεμπλοκή του δημοσίου από τις "αστρονομικές" επιβαρύνσεις. Καθ' όλη τη διάρκεια όλων αυτών των ενεργειών οι οποίες εξελίσσονταν εν μέσω συνεχών καταδικαστικών αποφάσεων για την Ελλάδα, η τότε αντιπολίτευση διύλιζε τον κώνωπα προσπαθώντας να εκθέσει την Κυβέρνηση και να εγείρει ερωτηματικά για τις προθέσεις της, σε ευρωπαϊκό μάλιστα επίπεδο. Λίγα χρόνια αργότερα, θα κατανοούσε το "χάσιμο χρόνου" και την ανάγκη "απεμπλοκής της χώρας από τις σωρευμένες επιβαρύνσεις του παρελθόντος".\nΑν όλα αυτά σας φαίνονται "ψιλά" γράμματα, δείτε και τις δηλώσεις άλλων σημερινών κυβερνητικών πρωταγωνιστών, από εκείνη την περίοδο :\n3 Δεκεμβρίου 2007 : Σύμφωνα με τον κ. Ραγκούση, ο Γ.Παπανδρέου τόνισε: «μαζί με τον ελληνικό λαό, δεν θα επιτρέψουμε, ούτε τη διάλυση της δημόσιας κοινωνικής ασφάλισης, ούτε τη διάλυση της ΔΕΗ, του ΟΤΕ, αλλά ούτε και τη διάλυση της Ολυμπιακής. Για το ΠΑΣΟΚ, τώρα είναι η ώρα των πολιτών, όλων των πολιτών, ακόμη και αυτών που, στις πρόσφατες εθνικές εκλογές, ψήφισαν ΝΔ. Τώρα είναι η ώρα των πολιτών, να αντιδράσουν και, γι αυτό, το ΠΑΣΟΚ στηρίζει και συμμετέχει με όλες του τις δυνάμεις στις κινητοποιήσεις των εργαζομένων, με αποκορύφωμα την απεργιακή κινητοποίηση της 12ης Δεκεμβρίου.\n10 Δεκεμβρίου 2007 : Η κ. Ξενογιαννακοπούλου χαρακτήρισε την κυβέρνηση επικίνδυνη για το δημόσιο συμφέρον της χώρας. «Η πολιτική που ασκεί η κυβέρνηση, στο Ασφαλιστικό, την Ολυμπιακή Αεροπορία και τον ΟΤΕ δείχνει ότι υπάρχει κρυφή ατζέντα, όπως είχε επισημάνει το ΠΑΣΟΚ από την προεκλογική περίοδο».\nΑν προτιμάτε τα πολυμέσα, δείτε το βίντεο που ακολουθεί :\nΘα πρέπει λοιπόν να ξεκαθαριστεί στο πολιτικό προσκήνιο του τόπου, με ποιον τρόπο νοείται η συναίνεση. Προ του Οκτωβρίου του 2009 και μετά ; Ποιες είναι οι δηλώσεις που δεσμεύουν σήμερα τους κυβερνώντες ; Προ του Οκτωβρίου του 2009 ή μετά ; Με βάση ποια λεγόμενα επιθυμούν να τους ασκείται κριτική ; Με αυτά που έλεγαν πριν ή μετά ; Και τελικά, ας ξεκαθαρίσουν, θα κινηθούν προς την επαναγορά της Ολυμπιακής από το κράτος ; Η εφαρμοσμένη συναίνεση που επιθυμούν θα ισχύει μόνο όταν θα κυβερνούν ή και όταν θα βρίσκονται στην αντιπολίτευση ;\nΓιατί δυστυχώς, σε αντίθεση με τις αποφάσεις τους για περικοπές προς τις μικρομεσαίες τάξεις, οι σημερινές δηλώσεις τους, δε μπορούν να έχουν αναδρομική ισχύ ...\nΠηγή : vbalafas.blogspot.com\n0 Response to "Β.Μπαλάφας - Η συναίνεση με ένα παράδειγμα"


Οι ιατρικές ιδιότητες της δάφνης - Emedi.gr - Πρόληψη Υγείας\nΑρχικήΕναλλακτικές ΘεραπείεςΒόταναΟι ιατρικές ιδιότητες της δάφνης\nΗ δάφνη είναι χρήσιμη για την υγεία\nΗ δάφνη ή βαγιά ή βάγια ή δάφνη του Απόλλωνος ή Laurus nobilis είναι καλλωπιστικός θάμνος και δέντρο, με λαμπερό βαθυπράσινο χρώμα και φυτρώνει σε όλες τις περιοχές της εύκρατης ζώνης.\nΕίναι δέντρο αειθαλές που φθάνει σε ύψος και τα 20 μέτρα, σε δάση σκιερά και υγρά, ενώ καλλιεργείται και ως θάμνος. Έχει λεία φλούδα, στο χρώμα της τέφρας και δερματώδη, λογχοειδή φύλλα με μικρό μίσχο και ο καρπός του είναι μαύρος, με σαρκώδες περικάρπιο και μεγάλο σπέρμα.\nΣυλλέξτε τα φύλλα τον Αύγουστο μέχρι το Σεπτέμβριο, με κλάδεμα των κορυφών των βλαστών. Τα καθαρίζετε και τα αφήνετε σε σκοτεινό και δροσερό μέρος, μέχρι να στεγνώσουν. Αποξηραμένα διατηρούν το έντονο άρωμά τους, αν τα φυλάξετε σε γυάλινο βάζο που κλείνει αεροστεγώς.\nΤα φύλλα δάφνης αρωματίζουν το αλάτι, προσθέτουν γεύση σε σάλτσες, σούπες, βραστά φαγητά, όσπρια, κρέατα, τουρσιά και σε κονσέρβες.\nΤα φύλλα δάφνης τοποθετήστε τα σε αλεύρια, σταφίδες και στα ξερά σύκα για να τα προστατεύσετε από τα ζωϋφια.\nΌταν βράζετε κουνουπίδι ή μπρόκολο, βάλτε ένα φύλλο δάφνης και μια φέτα μπαγιάτικο ψωμί στο νερό για να μετριαστεί η δυνατή μυρωδιά.\nΗ δάφνη είναι αφιερωμένη στο θεό Απόλλωνα και είναι έπαθλο για πρωταθλητές.\nΤο αιθέριο έλαιο της δάφνης χρησιμοποιείται στο μασάζ για τους πιασμένους μυς και τις ρευματοπάθειες.\nΤο έλαιο δάφνης καταπολεμάει την τριχόπτωση.\nΤο άρωμά της φέρνει διαύγεια και ηρεμεί.\nΗ δάφνη ανακουφίζει από τον στομαχόπονο και ρίχνει τον πυρετό.\nδάφνη του Απόλλωνος\nιατρικές συνταγές με δάφνη\nτα οφέλη της δάφνης στην υγεία\nΠροηγούμενο άρθροΑντιμετώπιση της μυκητίασης με φυσικούς τρόπους\nΕπόμενο άρθροΘεραπεία της νόσου Peyronie με ένζυμα


Έλληνες και Κύπριοι επιστήμονες απαντούν στους Τούρκους: «Αμφισβητούμε τη γεώτρηση στην κυπριακή ΑΟΖ» (Βίντεο)\nΈλληνες και Κύπριοι επιστήμονες, ειδικοί στους υδρογονάνθρακες, αμφισβητούν ότι το τουρκικό γεωτρύπανο «Πορθητής» έχει φτάσει σε βάθος τριών χιλιομέτρων όπως ισχυρίζεται η Άγκυρα. Εκτιμούν μάλιστα ότι οι εταιρείες κολοσσοί, οι οποίες δραστηριοποιούνται στην κυπριακή ΑΟΖ δεν επηρεάζονται από τις τουρκικές προκλήσεις στην Ανατολική Μεσόγειο.\nΟ Τούρκος υπουργός ενέργειας Φατίχ Ντουρμέζ δήλωσε πως ο στόχος της Άγκυρας είναι ο «Πορθητής» να φτάσει σε βάθος 5 χιλιομέτρων μέχρι τα τέλη Ιουλίου.\n«Ο Πορθητής είναι στη θέση του από τις 4 Μαΐου, κανονικά θα έπρεπε να έχει ήδη τελειώσει τη γεώτρηση και όχι να ξεκινά τώρα. Παίζεται ένα γεωπολιτικό παιχνίδι και εκβιάζουν», υποστήριξε ο Ντίνος Νικολάου, μέλος εταιρείας υδρογονανθράκων στην Κύπρο.\nΣτην κυπριακή ΑΟΖ δραστηριοποιούνται συνολικά 33 εταιρείες, μερικές από τις οποίες είναι πραγματικά παγκόσμια μεγαθήρια. Όπως διαβεβαιώνουν οι ειδικοί, εκείνες δεν σκέφτονται σε καμία περίπτωση να υποχωρήσουν στις τουρκικές πιέσεις.\nΣύμφωνα με τους ειδικούς, η Άγκυρα συνεχίζει τις πιέσεις προκειμένου να πετύχει συνεκμετάλλευση των κυπριακών κοιτασμάτων, με αυτό τον τρόπο δεν θα εξαρτάται ενεργειακά από τη Ρωσία και το Ιράν, όπως συμβαίνει σήμερα.\nΈλληνας σκηνοθέτης σοκάρει: «Θα ήθελα να πεθάνω στον ύπνο μου»


Δωρεάν το Gone Home αυτό το σαββατοκύριακο - PCMag Greece\nΔωρεάν το Gone Home αυτό το σαββατοκύριακο\n12/11/2016 7:23 μμ.\nΓια Windows, Mac και Linux.\nΤο Gone Home είναι ένα διαφορετικό adventure game το οποίο κυκλοφόρησε Αύγουστο 2013 και παρουσιάζει το gameplay του μέσω 3D πρώτου προσώπου. Σε γενικές γραμμές ο παίκτης αναζητά αντικείμενα, έγγραφα, φωτογραφίες και ντοκουμέντα τα οποία θα τον βοηθήσουν να ανακαλύψει τι έχει συμβεί στα αγαπημένα του πρόσωπα.\nΚαθώς το παιχνίδι είναι ένα ψυχολογικό θρίλερ το οποίο βασίζεται κυρίως σε κείμενα και αφηγήσεις θα πρέπει να γνωρίζετε και αρκετά καλά αγγλικά για να μπορέσετε να παρακολουθήσετε την ιστορία του και να κάνετε τις σωστές επιλογές. Αξίζει να σημειώσουμε επίσης ότι το παιχνίδι παρόλο που είναι adventure και τα γραφικά του είναι μέτρια, διαθέτει και μερικά ενδιαφέροντα οπτικά εφέ, όπως Antialising, Anisotropic filtering, Ambient occlusion, bloom και Motion Blur -αν τα υποστηρίζει η κάρτα γραφικών σας.\nΤο παιχνίδι κοστίζει κανονικά 20 ευρώ στο Steam αλλά μπορείτε για αυτό το Σαββατοκύριακο να το κατεβάσετε δωρεάν. Μπορείτε να το κατεβάσετε δωρεάν από το gonehome.itch.io/gonehome για Windows, Mac και Linux. Το μέγεθος του download είναι κάτι παραπάνω από 1GB στα Windows και λιγότερο στις άλλες πλατφόρμες.\nPC Games - ...\nΠολλά υποσχόμενη η AMD και στο κομμάτι των επεξεργαστών, με τις πρώτες ...


Η μάσκα που φορώ(όχι για τον κορονοϊό) - Page 2\n28-10-2020, 14:38 #16\nΝαι τεσπα... εγώ ουσιαστικά είπα ότι το πρόβλημα είναι δικό της και ότι και νέους φίλους να βρει ....πιθανώς θα έχει την ίδια στάση απέναντι τους. Γιατί αυτό δε συμβαίνει με έναν ή δυο φίλους της. Συναναστρεφεται με τουλάχιστον 20 άτομα, από όσα λέει. Δεν γίνεται να μην υπάρχει έστω και ένας που να μην της κάνει ....και που να μη θέλει πιο πολλά πάρε δώσε μαζί του. Εφόσον είναι και πάλιες φιλίες της αρα έχει και μια παραπανω οικειότητα.\nΈχει πρόβλημα στο τρόπο που σχετίζεται, δεν ξέρει να δενεται; να μοιραζεται; έχει μπλοκάρει; ας το βρει με κάποιον ειδικό. Με τόσα άτομα γύρω σου και να μη θες κανέναν, από σένα ξεκινάει.\nΕάν θέλει να είναι απόμακρη και να κάνει φίλους χωρίς πολλά πολλά και είναι ευχαριστημένη έτσι δικαίωμα της.εαν θέλει να το αλλάξει ας βρει ειδικό ή αν σκεφτεί τον τρόπο που θέλει να σχετίζεται και ας το πράξει.\n28-10-2020, 16:27 #17\nΚαλησπέρα και από την ίδια τη θεματοθέτρια!\nΛοιπόν, καταρχάς θα ήθελα να απολογηθώ για την καθυστέρηση της απάντησης μου, καθώς προέκυψαν κάποιες υποχρεώσεις τις οποίες έπρεπε να βγάλω εις πέρας.\nΠίσω στο θέμα...Είδα πως ήδη καλώς έχετε κάνει τις υποθέσεις σας και σαφώς ευχαριστώ για τον χρόνο που διαθέσατε να ασχοληθείτε με το θέμα μου. Στο παρακάτω εκτενές κείμενο θα προσπαθήσω να εξηγήσω περισσότερο τον εαυτό μου και τις σκέψεις μου, διότι ίσως κάποια από τα λεγόμενα μου να έχουν (δικαίως) παρερμηνευτεί:\nΠρωτίστως θέλω να επισημάνω πως σίγουρα το πρόβλημα έχει βαθύτερες ρίζες και ξεκινάει από εμένα, όπως λέτε κι εσείς, γι' αυτό και θέλω να το διερευνήσω. Όπως αναφέρω στο θέμα που έθεσα , αδυνατώ να δεθώ συναισθηματικά με τους φίλους μου, έχω τύψεις και κατηγορώ τον εαυτό μου γι' αυτό ,ιδίως όταν βλέπω πώς με βλέπουν. Νιώθω πως δεν αξίζω αυτή την πρόσκληση για sleepover, αυτή την αγκαλιά, τα φιλικά λόγια της εμπιστοσύνης και της αγάπης, γιατί πολύ απλά δεν μπορώ να τα ανταποδώσω και δεν τα ανταποδίδω γιατί δεν τα νιώθω. ΑΛΛΑ ,υπάρχει ένα μεγάλο ΑΛΛΑ εδώ: Η συνειδητοποίηση ότι δεν μπορώ να δεθώ με τους ανθρώπους που γνωρίζω(και μάλιστα ανθρώπους που γνωρίζω χρόνια) έγινε μετά την λήξη μιας κολλητής φιλίας. Είμαι 18 χρονών. Πρόσφατα διαγνώστηκα με ΙΨΔΠ και αγχώδη διαταραχή, ίσως αυτό να εξηγεί και τις άμυνες που συχνά προβάλλω. Ήμουν παιδί που προσανατολιζόταν στους στόχους (αυτούς έβαζα σε προτεραιότητα) και φυσικά αυτό μου έδινε επαίνους, βραβεία, μετάλλια, αριστεία αλλά και υπέρμετρο άγχος, είχα μια σταθερή παρέα(παιδιά που γνώριζα από τη γειτονιά μου), έκρυβα πάντα τα συναισθήματα μου και ούτε μπορούσα ποτέ να τα διαχειριστώ, έξω φαινόμουν απόμακρη, ντροπαλή, ψυχρή και κυρίως το συναίσθημα που εξέφραζα ήταν ο θυμός. Δεν είπα ποτέ στην μαμά μου πως φοβάμαι το σκοτάδι αλλά πάντα απαιτούσα με θυμό να κοιμηθώ μαζί της. Όπως καταλαβαίνετε μου είναι δύσκολο να ανοιχτώ και να εκφράσω τα συναισθήματα μου. Πριν 6 χρόνια περίπου γνώρισα την κολλητή μου(έτυχε να είμαστε στην ίδια τάξη), όσο πέρναγαν τα χρόνια ανέπτυξα μια πρωτόγνωρη σχέση μαζί της η οποία με ωρίμασε αρκετά. Ήταν μια βαθύτερη συναισθηματική σχέση, ήξερα πως καταλάβαινε τι νιώθω ακόμη κι όταν δεν το έδειχνα, τελοσπάντων εγώ δέθηκα μαζί της τόσο που φοβόμουν μην την χάσω, όταν τσακωνόμασταν έκλαιγα και ακόμη κι αν είχε κάπου άδικο ζήταγα συγγνώμη, της έδειχνα πάντα αγάπη, πίστη και θαυμασμό. Η φιλία έγινε τοξική, άρχισε να ζηλεύει, γινόταν κτητική, με απομάκρυνε από άλλες φιλίες και με εκμεταλλευόταν ως κάτι το σταθερό(ήμουν το καλό παιδί το οποίο θα καθόταν να ακούσει μέχρι το πρωί τα προβλήματα της και να βρει λύσεις) και αυτή φυσικά θα έτρεχε πίσω από άλλα άτομα πιο δημοφιλή από μένα γιατί αυτά είχαν ευρύτερο κοινωνικό κύκλο. Εγώ κατάλαβα την εκμετάλλευση και κάποτε σε έναν τσακωμό παραδέχτηκε πως ποτέ δεν με αγάπησε πραγματικά αλλά της άρεσε η προσοχή που της έδινα. Τα λόγια της με πλήγωσαν βαθιά γιατί νόμιζα πως η φιλία μας ήταν αληθινή, όπως και η αγάπη αλλά βρήκα την δύναμη και εξαφανίστηκα μια για πάντα, σήκωσα άμυνες και κλείστηκα πολύ καιρό στον εαυτό μου, βίωσα μοναξιά αλλά προσπάθησα να γνωρίσω νέες παρέες. Στο μεταξύ έγινα και πιο κοινωνική, παρέμενα δε συναισθηματικά απόμακρη. Και μετά από αυτό φθάνω στην κατάσταση που περιέγραψα στο θέμα μου: Πάνε περίπου 4 χρόνια από τότε που άρχισα να απομακρύνομαι, εγώ έχω συγχωρέσει την κολλητή μου (τα απέδωσα όλα στην ανασφάλεια της), έκανα μια νέα αρχή, έχω έναν μεγάλο- θα έλεγα -κοινωνικό κύκλο, μιλάω με πολλά άτομα αλλά δεν έχω δεθεί έκτοτε με κανέναν. Δεν έχω τον φόβο μην χάσω κανέναν, αλλά νιώθω πως μου λείπει η συναισθηματική πληρότητα που μπορεί να σου προσφέρει μια φιλία, μια σταθερότητα, δεν νιώθω πως έχω αυτή τη σταθερότητα.\nΤώρα σε ό,τι αφορά το γεγονός πως μου έχουν "σβερκωθεί" κάποιοι και κάποιες φίλες πράγματι ίσως έχω δώσει κάποια δικαιώματα. Είμαι αρκετά επικοινωνιακή. Όταν γνώρισα αυτά τα άτομα στην αρχή υπήρξε ενθουσιασμός (ο οποίος γρήγορα έφυγε), οπότε αυτοί είδαν μια εικόνα μου ,που δεν είναι εγώ στην πραγματικότητα. Είδαν ένα άτομο χαρούμενο, συνήθως είμαι "ο κλόουν" της παρέας, ένα άτομο με αυτοπεποίθηση, κοινωνικό, οπότε όλα αυτά τους έδωσαν το έναυσμα να με κάνουν παρέα. Ποιος θα πλησίαζε ένα αρνητικό άτομο άλλωστε; Στην πραγματικότητα όμως αυτό που ξέρουν αυτοί ως τον εαυτό μου είναι αυτό που εγώ βγάζω έξω γιατί θέλω να είμαι τέλεια. Δεν μπορώ πχ. να βγω μαζί τους και να μην τους κάνω να γελάσουν ακόμη κι αν πριν εγώ έκλαιγα. Δεν ξέρουν για το άγχος, τους φόβους, τις έμμονες ιδέες, τις αυπνίες, τις κρίσεις πανικού. Μάλλον έχω ταλέντο στο να τους ξεγελάω...\nΣυγγνώμη για το "σεντόνι"!\n28-10-2020, 16:32 #18\nMeditation,ναι έχεις δίκιο σε ένα προηγούμενο θέμα μίλαγα για κάποια για την οποία τρέφω συναισθήματα σε ερωτικό επίπεδο. Ωστόσο πρόκειται για μονόπλευρη αγάπη δυστυχώς και τελικά αποφάσισα να την αφήσω...δεν έχει και νόημα να παλεύω για κάτι που δεν πρόκειται να έχω. Ερωτεύομαι δύσκολα, έχω δυσκολία στο να δείχνω την αγάπη μου και συνήθως εξιδανικεύω το υποκείμενο του πόθου , σε σημείο να παθαίνω εμμονή με αυτό και να αδυνατώ να πάω παρακάτω.\n28-10-2020, 17:40 #19\nΑπό αυτά που γράφεις φαίνεται ότι η εμπειρία με τη πρώτη σου κολλητή σε επηρέασε ώστε να μην ανοίγεσαι. Έβαλες άμυνες και κλείστηκες στο καβούκι σου. Το ότι όμως είχαμε μια αρνητική εμπειρία και μια σχέση μη αμοιβαία ..δεν σημαίνει ότι δεν αξίζουμε την αγάπη και τη φιλια των άλλων. Ούτε ότι δεν μπορούμε να τη βρούμε. Από τη στιγμή που σε ενοχλεί το γεγονός οτι δεν μπορείς να ανταποκριθείς στα φιλικά αισθήματα των γύρω σου τότε προσπάθησε να κάνεις θεραπεία με κάποιον ειδικό. Η θα καταφέρεις να αλλάξεις .....είτε θα αγκαλιάσεις τον εαυτο σου όπως είναι.\nΜπορεί να παίζει κάποιο ρόλο το πρόβλημα της ΙΔΨ που λες. Και το ότι το ενδιαφέρον σου έχει στραφεί προς την επίτευξη στόχων οπότε θεωρείς την φιλία ως κάτι δευτερευον από το οποίο δεν μπορεις να επωφεληθείς. Μπορεί να μην έχεις καν ανάγκη να έχεις φίλους. Αλλά να σε νοιάζει μόνο η κοινωνική αποδοχή. Για αυτό το λόγο επικοινωνεις με τους άλλους. Δεν επικοινωνείς με σκοπό να τους κάνεις φίλους αλλα με σκοπό να σε θαυμάζουν να είσαι η καλύτερη, να ξεχωρίζεις, να σε θέλουν, όμως αυτά τα κίνητρα σου είναι τελείως επιφανειακά .\nΛογικά θα έχεις δίπλα σου ειδικούς με τους όποιους συνεργάζεσαι. Εφόσον το θέμα σε απασχολεί αναζήτησε σε αυτούς βοήθεια, ξέρουν να σε καθοδηγήσουν καλύτερα.\n28-10-2020, 20:09 #20\nΜε προβλημάτισε αυτό γιατί συνειδητά έχω ξεπεράσει όλο αυτό που είχε γίνει με την κολλητή μου. Αλλά απ' ότι φαίνεται καταβάθος έχω ακόμη άμυνες. Κι εγώ αυτό σκεφτόμουν, να ζητήσω την βοήθεια από κάποιον ειδικο.\n28-10-2020, 21:48 #21\nΑδερφε καμια γυναικα δεν αντιστεκετε στην αληθινη αγαπη καμια οι γυναικεσ ζουν γι αυτη τη στιγμη\n28-10-2020, 22:49 #22\nΜπορεί να μην είναι και αυτό. Μπορεί εσύ να το αποδιδεις στο τέλος της φιλίας σου αλλα οι λόγοι να είναι άλλοι....ο ψυχολόγος θα σε βοηθήσει.\nΠόσο συχνά βγαίνεις με τους φίλους σου;; βγαίνεις κάθε δύο βδομάδες πχ; και όταν δεν βγαίνεις μαζί τους τι κάνεις; ασχολείσαι με αλλα πράγματα που σου αρέσουν ή με υποχρεώσεις που έχεις; Επιπλέον η ΙΨΔ είναι και μια διαταραχή που σε κάνει να έχεις κάποιες σκέψεις με τις οποίες σπαταλάς ένα σημαντικό μέρος του χρόνου σου σε τελετουργικά κτλ. Μήπως αυτό έχει παίξει ένα κομμάτι στο να μη θες να βγεις;\n28-10-2020, 23:31 #23\nΠροσωπικά χωρίς να είμαι κατά των ψυχολόγων, ίσα ίσα πολλές φορές προτρέπω ανθρώπους να ζητήσουν την βοήθειά τους, βλέπω κι ότι συχνά πετάμε λίγο το μπαλάκι σε αυτούς πλέον. Βλέπω ότι κάποια πράγματα τα έχεις επισημάνει ήδη, αλλά τι έχεις κάνει για να τα αλλάξεις; Το έχεις προσπαθήσει πραγματικά και αν ναι, τι νομίζεις ότι δούλεψε σωστά και τι όχι;\nΘεωρώ ότι μπορεί να παίζει ρόλο και το σκηνικό με την φίλη σου, θεωρώ ότι πρέπει να κάτσεις να σκεφτείς καλύτερα το πως συμπεριφέρεσαι σε νέες γνωριμίες και να προσπαθήσεις να είσαι ο εαυτός σου, αλλά επίσης θεωρώ ότι μπορεί να μην σου έχουν κάνει κλικ κανείς από αυτούς που περιγράφεις. Είναι συνδυασμός παραγόντων και δεν βλέπω κάτι το τόσο περίεργο ή τραγικό σε αυτά που λες. Κάποιοι είναι πιο κλειστοί στην εφηβεία και/ή έχουν άλλα ενδιαφέροντα και βαριούνται τους συνομήλικους με τους οποίους κυρίως συναναστρέφονται. Είναι και θέμα ηλικίας/εμπειρίας βέβαια, αλλά κι αυτοί τι σόι φίλοι είναι αν δεν συναισθάνονται ότι κάτι τρέχει όσο κι αν προσπαθείς να το κρύψεις; Είσαι στη Γ' Λυκείου ή σπουδάζεις πρώτο έτος ή σε τι φάση βρίσκεσαι;\nΑν έχεις ΙΔΨ και άλλα θέματα, η κατάσταση περιπλέκεται, οπότε ίσως ένας ειδικός να σε βοηθήσει. Πάντως πρώτα θα κοιτούσα να το δουλέψω λίγο κι από μόνη μου αυτό το θέμα αν ήμουν στη θέση σου.\n29-10-2020, 02:20 #24\nΔεν έχω ΙΨΔ, εχω ΙΨΔΠ(Ιδεοψυχαναγκατικη διαταραχή προσωπικότητας), είναι διαφορετικά αυτά τα δύο, με ενυπαρχουσα αγχώδη διαταραχή.\nSonia, ναι σπουδάζω πρώτο έτος\nΜόνη μου εχω προσπαθήσει να καταλάβω τι συμβαίνει, να πχ.μετα απο την λήξη της φιλίας έκανα νέες γνωριμίες και ακόμη κάνω, μέσα από δραστηριότητες ,από φίλους φίλων , από σχολή ,γενικά δεν είναι αυτό το θέμα μου. Απλα δεν με γεμίζει κανεις!Σόνια οχι δεν έχουν καταλάβει κάτι, ίσα ίσα νομίζουν πως εγώ τα έχω όλα λυμένα...φταίω κι εγώ όμως σε αυτο.\n29-10-2020, 04:29 #25\nκαλημερα κι απο εμενα , λοιπον η συμφορμιτησσα , η μικρη μας Insomnia96 ζει ενα πολυ δυσκολο προβλημα ! μια ψυχικη ασθενεια οπου οι πιο πολλοι απο εμας που την κρινουμε λες και δινει εξετασεις κοινωνικης ηθικης σε ιερα εξεταση θα ειμασταν πολυ χαλια στη θεση της.\nΘα πρεπει να εχεις εναν καλο γιατρο, να ακολουθεις με ψυχαναγκαστικο τροπο τα οσα σου λεει! δλδ να φερεσαι στην θεραπεια σου βαση της ασθενιας σου, ειναι τα υπερ ,ετσι ειναι εξαλου ολη η ζωη μας !! πρεπει ακομα και απο τα προβληματα ,μεσα απο τις αντιξοες συνθηκες να ψσχνουμε στ "συντριμια" της ζωης μας και να κανουμε "εργαλια υπερ μας" καθε τι που υπαρχει γυρο μας! Αν παιρνεις φαρμακα να εισαι σχολαστικη! αν ου εχει πει καποια γνωστικιστικη θεραπεια ν την κανεις σωστα!\nΗ ασθενια οπου λες οτι εχεις σε κανει να αναζητας συνεχως την τελειοτητα σε οτι κανεις, σε οτι υποχρεωση εχεις! Ειτε ειναι διαβασμα και εξετασεις της σχολης, ειτε ειναι μια βολτα με την παρεα , δυστυχως το υπερβολικο αγχος δεν αφηνει ν χαρει οπως αρμωΖει στην περισταση της παρεας για παραδηγμα, οπου μια νεα κοπελα θα πρεπει να την κυριευει το αισθημα της ανεμελιας και του χαβαλε και οχι του στρες και της συνεχωμενης επιβλεψεις να γινει σωστα! Αυτα, που γραφω ευχομαι να τα διαβασουν ολοι εδω! ολοι οσοι με ανεση σε κρινουν για την κοινωνικη σου συμπριφορα! ειναι πολυ δυσκολο αυτο που περνας, απλα το οτι εσυ εισαι με θεμελιες ηθικες αρχες σωστες και με ζηλευτη ψυχικη δυναμη δεν αφηνει την ασθενια να δειξει το προσωπο της . Αλλα αυτο ισως ειναι ενα δωρεαν μαθημα που ζεις, να καταλαβεις δυστυχως οτι οι ανθρωποι θα σε κρινουν βαση αυτων που βλεπουν η βαση της οποιας εικονας ζωγραφιζετε εμπρος τους απο τα οσα λες,κι γινοντε.Δεν ψαχνουν την αιτεια,την γεννιση του προβληματος αλλα κοιτουν το αποτελλεσμα διοτις ειναι πιο ευκολα να βγει το πορισμα και ο χαρακτηρισμος! Δεν το λεω μονο για εδω μεσα, ετσι ειμαστε οι ανθρωποι ,ετσι ειναι η ζωη δυστυχως μικρη μου.\nΤο θεμα ειναι οτι η ασθενια σου και ο χαρακτηρας σου μας εξηγει το πως γινεται να συμβαινει οτι συμβαινει με τους φιλους κι παρεα σου.\nΠαρα το ότι τα ατομα με ΙΨΔΠ συνηθως κι λογο της αδυναμίας τους να αναγνωρίσουν τη συμπεριφορά ως προβληματική και να λάβουν θεραπεία, οι διαπροσωπικές τους σχέσεις είναι κατά κανόνα συγκρουσιακές και δυσλειτουργικές τόσο στο εργασιακό όσο και στο κοινωνικό και οικογενειακό τους περιβάλλον αφου δεν εχουν απετησει μονο απο τον εαυτο τους να τα κανον ολα σωστα και προβλεπομενα αλλα κι απο τους αλλους.Ομως οπως ολες οι ψυχικες ασθενειες ετσι και αυτη επιρεαζεται απο τον χαρακτηρα του παθωντος και την ηλικα εν προκειμενου. η φιλη μας λογο του χαρακτηρος της μαλον μασαει την γλωσσα της! και δεν λεει τυποτα ! Αποτελλεσμα? να την θελουν ολοι γυρο τους! Επισης ειναι κι κατι αλλο παραξενο που διαβασα στο νετ για τα ατομα με ΙΨΔΠ, οτι συνηθως ειναι καληγραμα σωματικα και ομορφης εμανισης. Ετσι αν ειναι και ομορφη η Ινσομνια θα είναι άλλος ενας λογος να την θελει η παρεα!\nΕυχομαι να καταλαβουν τα παιδια εδω μεσα οτι ειναι αναποδα το θεμα! οτι εσυ εισαι το θυμα! οτι εσυ δυστυχως επειδη εισαι υπερβολικα δοτικη λογο της ασθενειας κι λογο του καλου χαρακτηρα σου σε εκμεταλευοντε καποια ατομα προς οφελος τους! Αυτο ομως δεν πρεπει να σε πικρανει! δεν πρεπει να νιωσεις οτι δεν εχεις ποιοτικο υποβαθρο ως προσωπικοτητα! μην αφηνεις τετοιες βλακωδεις σκεψεις ουτε καν να περναν εξω απο το μυαλο σου! δεν ειναι κριτιριο η αποψη των γυρο σου για την ποιοτητα του χαρακτηρα σου! κριτηριο για αυτο θα ειναι το αλλο σου μισο μεθαυριο που θα βρεις και θα σε αγαπα! κριτηριο ειναι οι γονεις σου! ειναι η αγαπη απο καποιο ζωακι που μπορει να αποκτησεις καποια μερα! κι πανω απο ολα ειναι ΕΣΥ μικρη. Οταν καταφερεις να αγαπησεις την ΙΝΣΟΜΝΙΑ! οταν αρχησουν οι πραξεις του παρελθωντος να σου προσφερουν ευχαριστηση στο μελον! εκεινη την στιγμη θα μπορεις να κρινεις τον εαυτο σου! Μην αφησεις κανενα να σε χψαρακτηρισει και πιο πολυ μην τον αφησεις να σε πισει οτι εχει δικιο!\nLast edited by giorgos panou; 29-10-2020 at 05:41.\n29-10-2020, 11:59 #26\nΕγώ δεν έκρινα αρνητικά την θεματοθέτρια Γιώργο. Δεν το θεωρώ δεδομένο ότι αν γνωρίσεις ένα σωρό ανθρώπους σημαίνει ότι σώνει και καλά θα δεθείς με κάποιον. Σίγουρα αυξάνονται οι πιθανότητες και η κοπέλα καλά θα κάνει να επιδιώκει γνωριμίες, όχι ψυχαναγκαστικά, αλλά όσο αισθάνεται άνετα, ωστόσο να φροντίσει να πειραματίζεται και με καινούρια περιβάλλοντα και να κάνει διαφορετικά πράγματα. Να σου πω ένα παράδειγμα, στην σχολή όπου έμενα και μέσα, σίγουρα είχα αρκετές παρέες και διαφορετικό βαθμό οικειότητας με τον καθένα τους, αλλά εκτός από ένα παιδί που έγινε αργότερα και κολλητός μου και φίλος ζωής και με τον οποίο όμως δουλέψαμε πολλές φορές στο ίδιο μέρος και αργότερα ζήσαμε και σε διαφορετικά μέρη μαζί, δηλαδή είχαμε "κολλήσει" σαν άτομα, στενούς μου φίλους θεωρούσα τότε μόνο κάποιους από τον τόπο καταγωγής μου και κάποιους εκτός σχολής. Με τους περισσότερους στη σχολή βεβαίως και είχαμε αρκετά κοινά, αλλά σαν χαρακτήρες δεν πολυταιριάζαμε. Τους είχε κολλήσει τότε και βγαίνανε συνεχώς και σε μέρη που εμένα δεν μου πολυταίριαζαν, συν του ότι κάποια στιγμή είχε πρωτοβγεί το Big Brother τότε και μαζευόντουσαν και βλέπαν όλη την ώρα σαν χαζοί. Συζητήσεις κάναμε διάφορες αλλά τις περισσότερες φορές με τους περισσότερους από αυτούς είχαμε άλλα ενδιαφέροντα, άλλα βιώματα και άλλο τρόπο σκέψης και κάποιοι δυσκολεύονταν πολύ να δουν έξω από το μικρόκοσμό τους. Εννοείται ότι με πολλούς από αυτους βαριόμουν τη ζωή μου και ποτέ δεν κάθισα να δω αυτή τη μαλακία (εκτός απο κάνα ποδόσφαιρο σπάνια βλέπω τηλεόραση γενικά) και συχνά απεύφευγα να πηγαίνω μαζί τους στο τάδε μέρος και αντίθετα άραζα στο δωμάτιό μου ή κανόνιζα κάτι με άλλους φίλους εκτός σχολής σε άλλη περιοχή, πιο κοντά στα γούστα μου. Όμως και αυτούς τους άλλους που ταιριάζαμε πιο πολύ, από κάπου θα τους γνώρισα και κάπως θα τους επέλεξα, ειδικά μετά το πρώτο έτος που πλέον ήξερες λίγο πιο πολύ που πατάς και που βρίσκεσαι. Αν απλά κλείνεσαι στον εαυτό σου ή ψυχαναγκάζεσαι με παρέες που δεν σου ταιριάζουν και δεν είσαι καν αυθόρμητος, λογικό να μην δένεσαι με κόσμο. Αυτό δεν σημαίνει ότι δεν θα δεθείς με κάποιον που θα ταιριάξεις περισσότερο στο μέλλον, αυτό λέω.


Μητσοτάκης για κορωνοϊό: Είμαστε έτοιμοι να λάβουμε νέα μέτρα τοπικού χαρακτήρα - Newshub.gr\nΜητσοτάκης για κορωνοϊό: Είμαστε έτοιμοι να λάβουμε νέα μέτρα τοπικού χαρακτήρα\n17 Αυγούστου 2020 - 16:16\nΈτοιμη για παρεμβάσεις τοπικού χαρακτήρα, αν κριθεί από τους ειδικούς, είναι η κυβέρνηση, σύμφωνα με τον πρωθυπουργό Κυριάκο Μητσοτάκη ο οποίος συμμετείχε στην προγραμματισμένη τακτική τηλεδιάσκεψη για τον κορωνοϊό.\n«Η θέσπιση τοπικών lockdown ήταν μέσα στη ατζέντα από την αρχή» δήλωνε νωρίτερα ο κυβερνητικός εκπρόσωπος Στέλιος Πέτσας.\nΟ κ. Μητσοτάκης ζήτησε επίσης την κωδικοποίηση των κανόνων για την χρήση μάσκας, ώστε να είναι σαφές στους πολίτες πού είναι υποχρεωτική.\nΕιιδκότερα, στη διάρκεια της τηλεδιάσκεψης έγινε εκτίμηση της κατάστασης και παρουσιάστηκαν αναλυτικά στοιχεία για την εξέλιξη της πανδημίας, τα κρούσματα ανά περιοχές και ηλικίες και τα δεδομένα από το σύστημα Υγείας. Από αυτά τα στοιχεία προέκυψε ότι υπάρχει σημαντική αύξηση των κρουσμάτων στις νεότερες ηλικίες.\n«Αυτή τη στιγμή, τα κρούσματα έχουν μέσο όρο ηλικίας πολύ χαμηλότερο απ’ ό,τι είχαμε συνηθίσει πριν, καθώς τα πέντε στα δέκα κρούσματα είναι κάτω της ηλικίας των 40 ετών», δήλωσε ο κ. Πέτσας.\nΕιδική αναφορά έγινε επίσης κατά τη διάρκεια της τηλεδιάσκεψης για τα πρωτόκολλα επιστροφής στην εργασία για εκείνους που γυρίζουν από διακοπές. Οι σχετικές ανακοινώσεις θα γίνουν τις επόμενες μέρες ύστερα από τη συζήτηση που θα γίνει στην Επιτροπή των επιστημόνων.\nΑποφασίστηκε δε, όπως και έγινε, η αποστολή από τη Γενική Γραμματεία Πολιτικής Προστασίας πανελλαδικού μηνύματος από το 112 για την ανάγκη τήρησης των μέτρων προστασίας για όσους επιστρέφουν.\nΕιδκότερα, το μήνυμα. γραμμένο στα ελληνικά και τα αγγλικά, αναφέρει:\nΣημειώνεται ότι σύμφωνα με τους ειδικούς κλειδί για την πορεία του ιού θεωρείται η συμπεριφορά των εκδρομέων που επιστρέφουν από τις διακοπές τους. Στο πλαίσιο αυτό η Περιφέρεια Αττικής πραγματοποίησε χθες δειγματοληπτικούς ελέγχους στα λιμάνια του Πειραιά και της Ραφήνας, καθώς χθες κατέφθασε πίσω το πρώτο κύμα των εκδρομέων. Ειδικότερα, στο λιμάνι του Πειραιά διενεργήθηκαν περίπου 200 έλεγχοι και στο λιμάνι της Ραφήνας πάνω από 100, σε πολίτες όλων των ηλικιακών ομάδων και από διαφορετικούς προορισμούς, με στόχο τον περιορισμό του κινδύνου διασποράς των μολύνσεων.\nΤέλος, στην τηλεδιάσκεψη έγινε συζήτηση για την προετοιμασία ανοίγματος των σχολείων σε συνεργασία με το υπουργείο Παιδείας. Νωρίτερα ο ο κυβερνητικός εκπρόσωπος, Στέλιος Πέτσας ξεκαθάρισε πως τα σχολεία θα ανοίξουν όπως προβλέπεται στις 7 Σεπτεμβρίου.\n«Εχουμε μία χρονιά μπροστά μας που θα εκκινήσει στις 7 Σεπτεμβρίου και 7 του μηνούς θα έχουμε ξανά αντιμετωπίσουμε τις ίδιες βασικές προκλήσεις, να τηρούμε τα μέτρα ατομικής υγιεινής και προστασίας», δήλωσε. Αναφερόμενος δε στις εισηγήσεις των ειδικών να μετακινηθεί κατά δύο εβδομάδες το άνοιγμα των σχολείων, ο κυβερνητικός εκπρόσωπος απάντησε πως όσο διάστημα και να αναβάλλεται, η λήψη δύσκολων αποφάσεων δεν βελτιώνει το αποτέλεσμα.


BLOGAROUME...: Εγκαινιάστηκε κλινική αποκατάστασης στην Πάτρα\nΕγκαινιάστηκε στο πανεπιστημιακό νοσοκομείο της Πάτρας η κλινική αποκατάστασης ασθενών με κακώσεις νωτιαίου μυελού, που θα\nπροσφέρει σημαντικές υπηρεσίες σε άτομα που αντιμετωπίζουν κινητικά προβλήματα και θα καλύπτει όλη τη Δυτική Ελλάδα.\nΗ νέα μονάδα διαθέτει τμήματα νοσηλείας 20 κλινών, φυσικοθεραπείας - εκγύμανσης και υδροθεραπείας - λουτροθεραπείας.\nΣε καθημερινή βάση θα αντιμετωπίζονται περίπου 30 ασθενείς και θα εφαρμόζονται προγράμματα άμεσης, αλλά και όψιμης αποκατάστασης, με σκοπό την ταχύτερη και πληρέστερη κοινωνική και επαγγελματική επανένταξη των ασθενών.\nΣτην τελετή των εγκαινίων παραβρέθηκε και ο γενικός γραμματέας του υπουργείου Υγείας Νίκος Πολύζος, ο οποίος αφού εξήρε την προσφορά του Δημήτρη Σφήκα, πρόσθεσε ότι η πολιτεία οφείλει να στηρίζει τέτοιες ενέργειες.\nΜάλιστα, όπως τόνισε, το υπουργείο θα μεριμνήσει για την στήριξη της μονάδας με προσωπικό.\nαπό BLOGAROUME!!! στις 12:59 μ.μ.


Συντάξεις: Όλα τα σενάρια για τις εκκρεμείς αποφάσεις του ΣτΕ - ΑΡΠΑΚΤΙΚΟ\nΤου Δημήτρη Κατσαγάννη Παραμένει η εκκρεμότητα των “αναδρομικών” των συνταξιούχων σε σχέση με τις περικοπές τις οποίες υπέστησαν μετά το 2011-2012, την ώρα που το ασφαλιστικό νομοσχέδιο του υπ. Εργασίας, κ. Γιάννη Βρούτση, οδεύει προς τη Βουλή. Ο λόγος για τις αποφάσεις του Συμβουλίου της Επικρατείας αναφορικά με τη συνταγματικότητα ή μη των μειώσεων οι…\nΔεν πάει το μυαλό σου! Να τρως ΑΥΤΌ το φρούτο και θα...\nΑΠΙΣΤΕΥΤΟ! 17χρονη έτρωγε κάθε μέρα για 5 χρόνια μόνο...


Chromat: το brand μαγιό που σπάει τους κανόνες - AllYou.gr\nΗ πιο εμψυχωτική καμπάνια που έχουμε δει ως τώρα. Αλήθεια όμως.\n| Ιουλ 22, 2018\nΣτη Μόδα, και στα πάντα στην καταναλωτική κοινωνία που ζούμε, έχουμε «τάσεις». Υπάρχουν τάσεις ως προς τα ρούχα που φοράμε, τα μακιγιάζ που κάνουμε, τα smartphones που αγοράζουμε, μέχρι και τις διακοπές που πάμε.\nΆλλο ένα είδος «τάσης» που έχει προκύψει τελευταία είναι η καινούργια στάση ζωής, όσον αφορά την γυναικεία εμφάνιση. Είναι πολύ σημαντική αυτή η «τάση». Αν όχι η σημαντικότερη.\nΤο πώς αντιμετωπίζουμε οι ίδιοι σαν μονάδες την άποψη που έχουμε για τις αναλογίες μας, το πώς αντιμετωπίζουμε ένα πιο «διαφορετικό» (διαφορετικό με τα δεδομένα που έχει ορίσει η κοινωνία μας ως τώρα) άνθρωπο γενικότερα, είναι πλέον ένα μείζον ζήτημα που συζητιέται πολύ.\nΕίναι ίσως από τα πιο «καλά» που έχουν συμβεί στην κοινωνία μας τελευταία, ειδικά αν σκεφτεί κανείς πώς η κοινωνικοπολιτική κατάσταση παγκοσμίως πάει κατά… δ@!^%*ου.\nΌταν βλέπουμε brands, σαν το Chromat το οποίο προκαλεί την διαφορετικότητα, ξέρουμε ότι είναι αποτέλεσμα όλης αυτής της αλλαγής στην στάση ζωής που αποκτάει σιγά-σιγά το κοινό.\nΤο brand μαγιό Chromat λοιπόν, για την νέα του καμπάνια, σπάει τους κανόνες. Ψιλο-κυριολεκτικά. Με ένα διασκεδαστικό τρόπο ορίζει ως concept της καμπάνιας τους κανόνες που υπάρχουν στα resorts, ως προς την χρήση της πισίνας τους.\nΩς γνωστό, μια πισίνα «εκπέμπει» ένα είδος πολυτέλειας, και η «πολυτέλεια» έχει κανόνες. Δεν «μπορείς» να χρησιμοποιήσεις μία πισίνα, αν δεν έχεις καλλίγραμμο σώμα σαν της Gisele. Δεν «επιτρέπεται» να τρως, να έχεις ουλές, ραγάδες, κυτταρίτιδα. Πρέπει να είσαι τέλεια.\nΑυτή την «στάση ζωής» λοιπόν, έρχεται να καταρρίψει μέσα από την καμπάνια της, η Chromat.\nΓια τις φωτογραφίες συμπεριλαμβάνει γυναίκες, όλων των σωματότυπων, εθνικοτήτων κ.ο.κ. Έτσι, θέτει τους δικούς της “Pool Rules” και ορίζει αυτή το τι μας κάνει «τέλειους».\nΑπόλαυσε την πραγματικά εμψυχωτική και απελευθερωτική καμπάνια και… εμπνεύσου. Τι άλλο;


100 δις – Επιστημονικός\nΕτικέτα: 100 δις\nΙουνίου 3, 2014 Posted in ENDTagged 100 δις,end,τχς,αρτεμης σωρρας,γιαννης καλογεροπουλος,ελληνικες τραπεζεςΣχολιάστε\nΧρεώσαν τον Ελληνικό λαό 240 δισεκατομμύρια – ξεκίνησε επί Καραμανλή αυτό και ολοκληρώθηκε με την τελευταία κυβέρνηση – και τα δώσανε στις τράπεζες. Αυτά τα χρήματα τα χρεώσανε στον Έλληνα πολίτη, στον Έλληνα φορολογούμενο. Ταυτόχρονα όμως στήσανε ένα ταμείο που λέγεται «Τ.Χ.Σ.» Ταμείο Χρηματοπιστωτικής Στήριξης, το εδράσανε μέσα στην Τράπεζα της Ελλάδος Πανεπιστημίου 10 – Βενιζέλου 10 όπως έχει μετονομαστεί – και με ένα ομόλογο των Rothschild 50 δις στήσανε το ταμείο και πήρανε όλες τις τράπεζες. Γιατί μετά τα 240 δις που δώσανε στις ιδιωτικές Α.Ε. τράπεζες δεν μπορέσανε να τα φέρουνε πέρα, αλλά τα 240 δις θα τα φάμε στο κεφάλι εμείς οι Έλληνες. Το αποτέλεσμα είναι λοιπόν ότι πήρανε τις μετοχές όλων των τραπεζών με τα 50 δις και κάνανε έναν νόμο – προσέξτε τι θα σας πως γιατί εδώ είναι πολύ συγκεκριμένα τα πράγματα έτσι όπως εξελιχθήκανε και θα σας κάνω και μία αποκάλυψη που δεν την έκανε σήμερα ο Αρτέμης Σώρρας αλλά θα την κάνω εγώ – ότι η κάθε μετοχή κάθε τράπεζας έχει αξία ένα (1) ευρώ μόνο και με αυτά τα 50 δις στείλανε όλες τις τράπεζες στο Ταμείο Χρηματοπιστωτικής Στήριξης.\nΣτης 15 Μαΐου 2014 – προσέξτε την ημερομηνία που σας λέω – ο Αρτέμης ο Σώρρας κατέθεσε 100 δισεκατομμύρια στο Ταμείο Χρηματοπιστωτικής Στήριξης για να πάρει με double την αξία των μετοχών – δηλαδή επί δύο την αξία της μετοχής – 100 δισεκατομμύρια για να πάρει τις τράπεζες αυτός. Είναι υποχρεωμένοι μέσα στις επόμενες μέρες, δεν ξέρω αν αυτή τη στιγμή έχει λήξει η προθεσμία τους, να του απαντήσουνε είτε θετικά είτε αρνητικά. Και όχι απλά να του απαντήσουνε αλλά σε πιθανή άρνηση να την αιτιολογήσουνε. Προσέξτε, νομικά πρέπει να πάνε όλοι φυλακή γιατί καταστρατηγούν τον νόμο που κάνανε οι ίδιοι και κάνουνε 37% επιπλέον έκπτωση και πουλάνε βιαστικά με όποιο πρόσχημα. Δεν είχανε λεφτά; Είχανε ανάγκη από λεφτά;


Μαθήματα Γαλλικών - Δες το επίπεδό σου\nΟλοκλήρωσε σε 20 λεπτά το σύντομο τεστ των 30 ερωτήσεων και θα σε εντάξουμε στο κατάλληλο τμήμα, κερδίζοντας 25% έκπτωση στα δίδακτρα και δώρο τα βιβλία!\nΜε έκπτωση 25% στα ετήσια δίδακτρα και δωρεάν παροχή βιβλίων, μην το σκέφτεσαι άλλο. Δήλωσε συμμετοχή και κατάκτησε την πιο ωραία γλώσσα στον κόσμο!\nΚάνε εγγραφή στα τμήματα Γαλλικών μεσαίου και προχωρημένου επιπέδου, ξεκινώντας με ένα έγκυρο τεστ αξιολόγησης.\nΔες μία από τις καθηγήτριες Γαλλικών μας, να παρουσιάζει το πώς διδάσκουμε την γαλλική γλώσσα στο SiountriSchool! Η επιτυχής παρακολούθηση του κύκλου μαθημάτων μας εγγυάται τη σωστή εκμάθηση της γλώσσας και την επιτυχία σε όλα τα πιστοποιητικά γλωσσομάθειας.


Αρχική σελίδαΤοπικάΗ σύνθεση της νέας ΔΕΕΠ Πιερίας της ΝΔ – Ποιοι εκλέγονται αναλυτικά\nΣύμφωνα με τα επίσημα αποτελέσματα (δείτε ΕΔΩ), που ανακοινώθηκαν από την ΔΕΕΠ Πιερίας πρόεδρος εκλέγεται ο Μπάμπης Μπρουσκέλης με 1322 ψήφους και ποσοστό 65,97%. Για τη θέση του προέδρου της ΔΕΕΠ Πιερίας η Κική Καραγιαννίδου έλαβε 682 ψήφους και ποσοστό 34,03%.\nΗ Κική Καραγιαννίδου δεν εκλέγεται ως μέλος της ΔΕΕΠ Πιερίας επειδή δεν συγκέντρωσε το απαιτούμενο ποσοστό 40% +1.\nΗ σύνθεση της νέας ΔΕΕΠ Πιερίας είναι 11μελής και με σειρά εκλογής είναι η παρακάτω:\nΣυμεωνίδης Γεώργιος 905\nΜέγας Αντώνιος 611\nΜπαρμπαγεωργόπουλος Γεώργιος 549\nΜαλάμος Διονύσιος 498\nΖιώγας Αντώνιος 339\nΧαρέλας Σταύρος 297\nΝίκου Αθανάσιος 256\nΛόγω ποσόστοσης στη ΔΕΕΠ Πιερίας εκλέγονται και οι 4 γυναίκες υποψήφιες:\nΣκούμπα Καλυψώ 380\nΦλογέρα Ευγενία (Βίνα) 345\nΖάχου Μαρία 113\nΤσιμοπούλου Σαββατούλα 99\nΕκτός από τα 11 μέλη που εκλέγονται, στη νέα ΔΕΕΠ Πιερίας συμμετέχουν οι 3 νεοκλεγέντες πρόεδροι (Έλλη Νανίτσου, Γιώργος Ζκάγιας και Φώτης Χνούδας) των ΔΗΜΤΟ της Πιερίας και ο πρόεδρος της ΟΝΝΕΔ Πιερίας Γιώργος Δουλδούρας.\nΣτους παραπάνω αναμένεται να προστεθούν και θεματικοί.


Η αλλόκοτη συμπεριφορά των ζώων μπορεί να προμηνύει σεισμό! - geonews.gr\nΕπιστήμη - Τεχνολογία Ζώα 09/07/2017\nΠριν από 2 χρόνια για πρώτη φορά επιστήμονες κατέγραψαν την συμπεριφορά των ζώων πριν από σεισμικές δονήσεις, με τα αποτελέσματα να δείχνουν πως όντως τα ζώα μπορεί να καταλαβαίνουν πότε θα γίνει σεισμός.\nΗ ερευνητική ομάδα παρατήρησε πως διάφορα ζώα στο Περού, έτρεχαν να προστατευτούν ακόμα και μέρες πριν από το σεισμό. Η συμπεριφορά αυτή αποδίδεται από τους επιστήμονες σε αερομεταφερόμενα ιόντα.Τα δεδομένα έδειξαν πως οι σημαντικές αλλαγές στη συμπεριφορά των ζώων ξεκίνησαν 23 ημέρες πριν από το σεισμό έντασης 7 βαθμών Ρίχτερ που έπληξε την περιοχή γύρω από την πόλη Κονταμάνα στο Περού το 2011. Σε μία τυπική ημέρα, οι κάμερες κατέγραφαν μεταξύ 5 και 15 θεάσεις ζώων, ωστόσο τις δύο ημέρες πριν από το σεισμό οι κάμερες κατέγραφαν λιγότερες από πέντε θεάσεις. Μάλιστα τις πέντε από τις επτά ημέρες ακριβώς πριν από το σεισμό δεν καταγράφηκε καμία κίνηση ζώων, κάτι ιδιαίτερα ασυνήθιστο για μία ορεινή και δασική περιοχή. Τα τρωκτικά ήταν η πιο ευαίσθητη ομάδα ζώων και εξαφανίστηκαν παντελώς οκτώ ημέρες πριν από το σεισμό.\nΕρευνητές κατέγραψαν την αντανάκλαση ραδιοκυμάτων πολύ χαμηλής συχνότητας (VLF) πάνω από την περιοχή γύρω από το επίκεντρο του σεισμού, καθώς και διαταράξεις στην ιονόσφαιρα. Η ιονόσφαιρα είναι το κομμάτι της ατμόσφαιρας της Γης με υψηλή συγκέντρωση ιόντων και ελεύθερων ηλεκτρονίων, το οποίο έχει τη δυνατότητα αντανάκλασης ραδιοκυμάτων. Οι διαταράξεις αυτές ξεκίνησαν δύο εβδομάδες πριν από το σεισμό, ενώ μία μεγάλη διακύμανση παρατηρήθηκε οκτώ ημέρες πριν το σεισμό, συμπίπτοντας με τη δεύτερη μεγάλη μείωση δραστηριότητας των ζώων.\nΤα παραπάνω δεδομένα ενισχύουν τη θεωρία που υποστηρίζει πως η παράξενη συμπεριφορά των ζώων οφείλεται στην παρουσία θετικών ιόντων στον αέρα, τα οποία παράγονται σε μεγάλες ποσότητες στην επιφάνεια της Γης όταν τα πετρώματα κάτω από το έδαφος υπόκεινται σε αυξανόμενες πιέσεις λίγο πριν την εκδήλωση του σεισμού. Τα ιόντα αυτά προκαλούν αύξηση στα επίπεδα σεροτονίνης στο αίμα, οδηγώντας σε συμπτώματα όπως ανησυχία, διέγερση, υπερκινητικότητα και σύγχυση, ειδικά σε θηλαστικά και πτηνά.\nΦαίνεται λοιπόν, πως οι συγκάτοικοι μας σε αυτόν τον πλανήτη, μπορούν να μας προειδοποιήσουν με τον τρόπο τους πριν από επικίνδυνα φυσικά φαινόμενα.\nΜελτέμια: Το «φυσικό κλιματιστικό» του Αιγαίου\nΗΡΑΚΛΕΙΟ: Ανοιχτή εκδήλωση με θέμα τον εορτασμό της Παγκόσμιας Ημέρας Βουνού


Πρόσκληση συνεδρίασης Οικονομικής Επιτροπής την 21 Σεπτεμβρίου 2020 - Δήμος Μεγαλόπολης\nΠρόσκληση συνεδρίασης Οικονομικής Επιτροπής την 21 Σεπτεμβρίου 2020\nΑριθμ. Πρωτ.: 11209\nΟ ΑΝΤΙΠΡΟΕΔΡΟΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΜΕΓΑΛΟΠΟΛΗΣ\nΣας παρακαλούμε όπως την 21η του μηνός Σεπτεμβρίου του έτους 2020, ημέρα της εβδομάδας Δευτέρα και ώρα 09.30 π.μ. προσέλθετε στην Αίθουσα του Δημοτικού Συμβουλίου «ΑΘΑΝΑΣΙΟΥ και ΜΑΡΙΝΑΣ ΜΑΡΤΙΝΟΥ» σε Τακτική Συνεδρίαση κεκλεισμένων των θυρών (παρ. 1 άρθρο 10 Π.Ν.Π. ΦΕΚ 55/11-03-2020 τεύχος Α΄), προκειμένου να συζητηθούν και να ληφθούν από την Οικονομική Επιτροπή αποφάσεις για τα παρακάτω θέματα:\nΝομική στήριξη υπαλλήλου του Δήμου Μεγαλόπολης.\nΕισηγητική έκθεση Β΄ τριμήνου του έτους 2020 προς την οικονομική επιτροπή, για την εκτέλεση του προϋπολογισμού.\nΈγκριση Προγραμματικής Σύμβασης του έργου: «ΤΕΧΝΙΚΑ ΕΡΓΑ ΚΑΙ ΑΣΦΑΛΤΟΣΤΡΩΣΗ ΣΤΟ ΔΡΟΜΟ ΠΡΟΣ ΜΟΝΗ ΚΑΛΑΜΙΟΥ».\nΈγκριση 1ου Ανακεφαλαιωτικού Πίνακα Εργασιών (1ου Α.Π.Ε.) του έργου με τίτλο: «Ασφαλτοστρώσεις Δημοτικών οδών Δ.Ε. Φαλαισίας».\nΈγκριση Πρακτικού για την αποσφράγιση και αξιολόγηση των φακέλων οικονομικής προσφοράς του Ηλεκτρονικού, Ανοικτού διαγωνισμού, για την ανάθεση της προμήθειας με τίτλο: «ΠΡΟΜΗΘΕΙΑ ΥΓΡΩΝ ΚΑΥΣΙΜΩΝ ΔΗΜΟΥ ΜΕΓΑΛΟΠΟΛΗΣ»\nΟρισμός ημερομηνίας αποσφράγισης Οικονομικών προσφορών του αριθμ. 79988 ηλεκτρονικού διαγωνισμού “Προμήθεια συστήματος απομακρυσμένου ελέγχου και διαχείρισης του δικτύου ύδρευσης του Δήμου Μεγαλόπολης”.\nΈγκριση της υπ΄αριθ. 20/2020 απόφασης του Δ.Σ. της Δημοτικής Κοινωφελούς Επιχείρησης Δήμου Μεγαλόπολης με θέμα: «Αναμόρφωση προϋπολογισμού οικ. έτους 2020 της Δημοτικής Κοινωφελούς Επιχείρησης Δήμου Μεγαλόπολης για τη δημιουργία νέου Κ.Α. για την προμήθεια ειδικής ηλεκτρικής μπαταρίας για νεροχύτη και τοποθέτηση αυτής για τη δομή του Κέντρου Δημιουργικής Απασχόλησης Παιδιών (ΚΔΑΠ)».\nΈγκριση της υπ΄αριθ. 21/2020 απόφασης του Δ.Σ. της Δημοτικής Κοινωφελούς Επιχείρησης Δήμου Μεγαλόπολης με θέμα: «Αναμόρφωση προϋπολογισμού οικ. έτους 2020 της Δημοτικής Κοινωφελούς Επιχείρησης Δήμου Μεγαλόπολης για τη δημιουργία νέου Κ.Α. για την προμήθεια φακέλων αλληλογραφίας για την κάλυψη των αναγκών των Διοικητικών και Οικονομικών Υπηρεσιών της Επιχείρησης».\nΈγκριση της υπ΄αριθ. 22/2020 απόφασης του Δ.Σ. της Δημοτικής Κοινωφελούς Επιχείρησης Δήμου Μεγαλόπολης με θέμα: «Αναμόρφωση προϋπολογισμού οικ. έτους 2020 της Δημοτικής Κοινωφελούς Επιχείρησης Δήμου Μεγαλόπολης για τη δημιουργία νέου Κ.Α. για την προμήθεια παζλ δαπέδου για τη δομή του Κέντρου Δημιουργικής Απασχόλησης Παιδιών ( ΚΔΑΠ )».\nΈγκριση της υπ΄αριθ. 26/2020 απόφασης του Δ.Σ. της Δημοτικής Κοινωφελούς Επιχείρησης Δήμου Μεγαλόπολης με θέμα: «Αναμόρφωση προϋπολογισμού οικ. έτους 2020 της Δημοτικής Κοινωφελούς Επιχείρησης Δήμου Μεγαλόπολης για τη δημιουργία νέου Κ.Α. με τίτλο «Εργασίες μόνωσης και ελαιοχρωματισμού στο κτίριο της δομής του Κέντρου Δημιουργικής Απασχόλησης Παιδιών ( ΚΔΑΠ ) και του Πνευματικού Κέντρου “Ο Πολύβιος”»».\nΈλεγχος οικονομικής διαχείρισης για τον μήνα Αύγουστο του έτους 2020.\nEξειδίκευση πίστωσης ποσού 1.636,80 € στον Κ.Α.Ε. 25-7336.001 με τίτλο «Αποκατάσταση βλαβών στα δίκτυα αποχέτευσης του Δήμου» του προϋπολογισμού οικ. έτους 2020.\nΣχέδιο αναμόρφωσης προϋπολογισμού (Ενίσχυση του ΚΑ ΕΞΟΔΩΝ :00-6331.004/«ΦΟΡΟΣ ΑΚΙΝΗΤΗΣ ΠΕΡΙΟΥΣΙΑΣ_Π.Ο.Ε.(ΡΥΘΜΙΣΗ)- ΕΠΙΣΤΡΟΦΗ Φ.Π.Α.).\nΣχέδιο αναμόρφωσης προϋπολογισμού (Δημιουργία νέου ΚΑ: 20-7325.010/ «Τοποθέτηση φωτιστικού σώματος σε υπάρχοντα στύλο στην Τ.Κ. Βελιγοστής πλησίον υδατόπυργου»).\nΜεγαλόπολη 17 - 09 - 2020\nΟ ΑΝΤΙΠΡΟΕΔΡΟΣ Ο.Ε.\nΤελευταία τροποποίηση στις Παρασκευή, 18 Σεπτέμβριος 2020 11:32\nΠερισσότερα σε αυτή την κατηγορία: « Πρόσκληση έκτακτης συνεδρίασης Δημοτικού Συμβουλίου αύριο την 11η Σεπτεμβρίου 2020 Πρόσκληση έκτακτης συνεδρίασης Δημοτικού Συμβουλίου Δήμου Μεγαλόπολης στις 22/09/2020 »


Αναρτήθηκε από Jessica Hyde Δεκεμβρίου 25, 2021\nΗ συγκλονιστική ιστορία μιας αγάπης που άνθισε ανάμεσα στο θάνατο που βασίλευε στο Άουσβιτς και κατάφερε να επιβιώσει 75 χρόνια μετά\nΣτο στρατόπεδο του Άουσβιτς για πέντε ατελείωτα χρόνια λίγα πράγματα θύμιζαν ότι υπήρχαν άνθρωποι τριγύρω. Η αγριότητα και ο θάνατος επισκίαζε τα πάντα και τα ανθρώπινα συναισθήματα έπρεπε να θαφτούν βαθιά για να μπορέσει κανείς να επιβιώσει. Όμως, η αγάπη μπορεί να ανθίσει παντού ακόμα και σε ένα τέτοιο μέρος και τότε η δύναμή της είναι καταλυτική. Αυτή είναι η ιστορία του Νταβίντ και της Έλεν, δύο ανθρώπων που γνώρισαν όλη τη θηριωδία των Ναζί, αλλά μπόρεσαν να επιβιώσουν και να γράψουν μια ιστορία αγάπης με γλυκόπικρο τέλος και μοναδική δύναμη.\nΟ Εβραίος Νταβίντ Βίσνια ήταν ανήλικος ακόμα όταν έφτασε στο στρατόπεδο συγκέντρωσης του Άουσβιτς. Αμέσως του ανατέθηκε εργασία στο «τμήμα πτωμάτων». Η δουλειά του ήταν να μαζεύει από τα ηλεκτροφόρα συρματοπλέγματα όσους συγκρατούμενούς του έπεφταν πάνω σε αυτά θέλοντας να δώσουν τέλος στο βασανιστήριο των Ναζί. Ο Νταβίντ έπρεπε να σύρει τα πτώματα σε ένα από τα κτίρια του στρατοπέδου απ’ όπου στη συνέχεια τα φόρτωναν σε φορτηγά και τα «εξαφάνιζαν».\nΩστόσο, πολύ σύντομα έγινε γνωστό στο στρατόπεδο ότι ο Νταβίντ ήταν ταλαντούχος τραγουδιστής. Οι Ναζί στρατιώτες λάτρευαν να τον ακούνε και να τους διασκεδάζει και έτσι η μεταχείρισή του ήταν ελαφρώς καλύτερη από των υπολοίπων κρατουμένων. Σύντομα τον μετέφεραν στο τμήμα του στρατοπέδου, το οποίο ονομαζόταν «Σάουνα». Εκεί απολύμανε τα ρούχα των ανθρώπων που έφταναν καθημερινά χρησιμοποιώντας το ίδιο αέριο που χρησιμοποιούνταν και στους θαλάμους αερίων για να σκοτώνουν τους νεοαφιχθέντες, το Ζάικλον Β.\nΤη μέρα που συνάντησε την Έλεν ήταν 17 ετών.\nΗ Έλεν Σπίτζερ, ή αλλιώς Ζίπι όπως την αποκαλούσαν οι δικοί της, ήταν από τις πρώτες γυναίκες Εβραίες που έφτασε στο Άουσβιτς τον Μάρτιο του 1942. Έφτασε στο στρατόπεδο από την Σλοβακία, όπου μόλις είχε αποφοιτήσει από μια τεχνική σχολή και θεωρείται ότι ήταν μια από τις πρώτες γυναίκες της χώρας που πήρε πτυχίο ως γραφίστρια. Όμως, στο Άουσβιτς ήταν μια ακόμα από τις 2.000 νεαρές γυναίκες που οδηγούνταν στο αφανισμό.\nΑρχικά, της ανατέθηκαν εργασίες κατεδάφισης στο μικρότερο υπό-στρατόπεδο του Μπιρκενάου. Επρόκειτο για μια από τις πιο εξοντωτικές εργασίες και η Έλεν ήταν συνεχώς υποσιτισμένη, ενώ έπρεπε να παλεύει με τον τύφο, την μαλάρια και την διάρροια. Αυτό τελικά που την έσωσε ήταν μια καμινάδα, η οποία κατέρρευσε πάνω της. Ούτε αυτή δεν μπόρεσε να την σκοτώσει, ωστόσο την τραυμάτισε σοβαρά στην πλάτη. Μέσα από τις γνωριμίες που είχε κάνει , χάρη στην ικανότητά της να μιλά γερμανικά, τις γνώσεις της στη γραφιστική και από καθαρή τύχη, η Έλεν μπόρεσε τελικά να μετατεθεί σε μια δουλειά γραφείου.\nΑρχικά, η δουλειά της ήταν να αναμειγνύει κόκκινο χρώμα σε σκόνη με βερνίκι και να ζωγραφίζει μια κόκκινη γραμμή στις φόρμες των γυναικών κρατουμένων. Ωστόσο, σύντομα απέκτησε κι άλλες αρμοδιότητες και άρχισε να καταγράφει όλες τις αφίξεις γυναικών στο στρατόπεδο, όπως ανέφερε η ίδια σε μια μαρτυρία της το 1946 στον ψυχολόγο Ντάβιντ Μπόντερ.\nΤο 1943 δούλευε μαζί με μια άλλη Εβραία γυναίκα σε ένα γραφείο όπου ήταν υπεύθυνη για την οργάνωση των αρχείων των Ναζί, ενώ κατέγραφε το μηνιαίο πλάνο εργασιών των υπόλοιπων κρατούμενων. Οι νέες της αυτές αρμοδιότητες της έδιναν μεγαλύτερη ελευθερία. Μπορούσε συχνά να κάνει μπάνιο και δεν χρειαζόταν να φορά το κλασικό περιβραχιόνιο με το αστέρι του Δαυίδ. Μάλιστα, χάρη στις γραφιστικές της γνώσεις μπόρεσε να φτιάξει ένα τρισδιάστατο μοντέλο του στρατοπέδου, ενώ βρήκε τρόπο να επικοινωνεί με τον αδερφό της που είχε μείνει πίσω στην Σλοβακία μέσα από κωδικοποιημένες καρτ ποστάλ.\nΩστόσο, η Έλεν δεν συνεργάστηκε ποτέ με τους Ναζί, ούτε ανέλαβε ποτέ να εποπτεύει τους άλλους κρατούμενους και να τους καταδίδει αν έκαναν κάτι αντίθετο στους κανόνες. Αντίθετα, πολλές φορές χρησιμοποίησε τη θέση της για να αλλάξει τα αρχεία και να βοηθήσει κρατούμενους αναθέτοντάς τους ελαφρύτερες εργασίες από αυτές που είχαν επιλέξει οι Ναζί ή να τους σώσει από το θάνατο. Συνεργαζόταν ακόμα με αντιστασιακές οργανώσεις αποκαλύπτοντας σημαντικές πληροφορίες.\nΤη μέρα που συνάντησε τον Νταβίντ ήταν 25 ετών.\nΟ Νταβίντ και η Έλεν\nΟ Νταβίντ είδε για πρώτη φορά την Έλεν στα κρεματόρια του Άουσβιτς το 1943. Στην πραγματικότητα αυτή τον είχε δει πρώτη και είχε ζητήσει από έναν συγκρατούμενό τους και κοινό τους γνωστό να τους συστήσει. Ο Νταβίντ λέει ότι η Έλεν έμοιαζε σα να μην ήταν από εκείνο το μέρος. Ήταν πολύ καθαρή και περιποιημένη, φορούσε παλτό και μύριζε πολύ ωραία. Ακόμα πιο περίεργο ήταν το γεγονός ότι μια γυναίκα βρισκόταν εκτός της γυναικείας περιοχής του στρατοπέδου και μιλούσε με έναν άντρα κρατούμενο.\nΠριν μπορέσει να καταλάβει τι συμβαίνει, ο Νταβίντ διαπίστωσε ότι είχαν μείνει μόνοι τους και όλοι οι υπόλοιποι κρατούμενοι που πριν λίγο βρίσκονταν γύρω τους είχαν εξαφανιστεί. Οι δυο τους κανόνισαν να συναντηθούν ξανά μια εβδομάδα μετά στους στρατώνες μεταξύ των κρεματορίων 4 και 5.\nΗ μέρα έφτασε και η Έλεν είχε φροντίσει να δημιουργήσει μια αυτοσχέδια «σκάλα» από ρούχα κρατούμενων. Ο Νταβίντ σκαρφάλωσε και βρήκε την Έλεν σε έναν ευρύχωρο μέρος μεταξύ εκατοντάδων ρούχων αρκετό για να χωρέσει τους δυο τους. «Δεν είχα καμία ιδέα για το τι, το πότε, το πού. Αυτή μου έμαθε τα πάντα», θυμάται σήμερα ο Νταβίντ στα 93 του χρόνια.\nΉταν η πρώτη φορά από δεκάδες που θα ακολουθούσαν ακόμα μέχρι να τελειώσει ο εφιάλτης. Συναντιούνταν στο γνωστό σημείο μια φορά τον μήνα και παρά τον φόβο που ένιωθαν μήπως τους ανακαλύψουν ανυπομονούσαν κάθε φορά για την επόμενη συνάντηση.\nΛίγο πιο μακριά, οι συγκρατούμενοί τους κρατούσαν τσίλιες, με αντάλλαγμα τρόφιμα που τους έφερνε η Έλεν, για την περίπτωση που κάποιος στρατιώτης των Ναζί πλησιάσει. Για πολλούς μήνες, αυτές οι συναντήσεις ήταν η μοναδική διαφυγή από την απόλυτη παράνοια και τον θάνατο που κυριαρχούσε γύρω τους.\nΣτις συναντήσεις τους που κρατούσαν από μισή ως μια ώρα δεν μιλούσαν πολύ. Όταν όμως μιλούσαν ο καθένας θυμόταν το παρελθόν του. Ο Νταβίντ της αποκάλυψε ότι ο πατέρας λάτρευε την όπερα και του μετέδωσε την αγάπη για το τραγούδι. Όλη του η οικογένεια όμως είχε χαθεί στο γκέτο της Βαρσοβίας. Η Έλεν αγαπούσε και αυτή την μουσική, ενώ έπαιζε πιάνο και μαντολίνο. Σε μια από τις συναντήσεις τους του έμαθε ένα αγαπημένο της ουγγρικό τραγούδι που ο Νταβίντ δεν ξέχασε ποτέ.\nΠαρά τον θάνατο που κάλυπτε τα πάντα, οι δυο τους δεν σταμάτησαν να ονειρεύονται. Σχεδίαζαν να επιβιώσουν και να χτίσουν μαζί μια νέα ζωή, όταν θα τελείωναν όλα αυτά. Ένα απόγευμα του 1944 κατάλαβαν ότι πιθανότατα συναντιούνταν για τελευταία φορά. Οι πληροφορίες για το τέλος των Ναζί ήταν όλο και πιο έντονες και οι υπεύθυνοι του στρατοπέδου είχαν ήδη ξεκινήσει να εξαφανίζουν τα αποδεικτικά στοιχεία για τις φρικαλεότητές τους, ενώ μετέφεραν αλλού τους περισσότερους κρατούμενους. Ο Νταβίντ και η Έλεν ήξεραν ότι θα χωριστούν ωστόσο συμφώνησαν να συναντηθούν μετά το τέλος του πολέμου σε ένα δημοτικό κέντρο της Βαρσοβίας. Ήταν μια υπόσχεση που έδωσαν και οι δύο.\nΤελικά, θα περνούσαν 72 χρόνια πριν καταφέρουν να βρεθούν ξανά.\nΤα ταξίδι του Νταβίντ\nΠρώτος έφυγε από το στρατόπεδο ο Νταβίντ σε μια από τις τελευταίες μεταφορές κρατουμένων από το Άουσβιτς. Μεταφέρθηκε στο στρατόπεδο του Νταχάου τον Δεκέμβριο του 1944. Κατά τη διάρκεια μιας πεζοπορίας θανάτου από το Νταχάου βρήκε μπροστά του ένα φτυάρι. Το πήρε και χτύπησε έναν φρουρό των SS και άρχισε να τρέχει. Την επόμενη μέρα κρυβόταν σε έναν στάβλο, όταν άκουσε τανκ να πλησιάζουν. Πίστευε ότι ήταν οι Ρώσοι, αλλά όταν βγήκε από την κρυψώνα του ανακάλυψε ότι ήταν Αμερικάνοι.\nΟ Νταβίντ δεν μπορούσε να πιστέψει την τύχη του. Από όταν ήταν 10 ετών ονειρευόταν να τραγουδήσει στην όπερα της Νέας Υόρκης. Μάλιστα, πριν από τον πόλεμο είχε γράψει ένα γράμμα στον πρόεδρο των ΗΠΑ, Φραγκλίνο Ρούσβελτ στο οποίο ζητούσε ειδική βίζα για να μπορέσει να σπουδάσει στην χώρα. Οι δύο αδερφές της μητέρας του ζούσαν στο Μπρονξ από το 1930 και ο ίδιος είχε απομνημονεύσει την διεύθυνσή τους. Όσο ζούσε στο Άουσβιτς η διεύθυνση αυτή και η ελπίδα για ένα ταξίδι στην Αμερική είχε γίνει η καθημερινή του προσευχή που τον βοηθούσε να επιβιώσει.\nΟι στρατιώτες της 101ης μοίρας αλεξιπτωτιστών μόλις άκουσαν την ιστορία του σε ένα μείγμα σπασμένων αγγλικών, γερμανικών, γίντις και πολωνικών ενθουσιάστηκαν και σχεδόν τον «υιοθέτησαν». Του έδωσαν φαγητό, μια αμερικανική στολή και ένα όπλο, το οποίο του έμαθαν πώς να το χρησιμοποιεί. Εκείνη την στιγμή αποφάσισε ότι θα άφηνε για πάντα πίσω του την Ευρώπη. «Δεν ήθελα να έχω καμία σχέση με οτιδήποτε ευρωπαϊκό. Έγινα 110% Αμερικανός», αναφέρει.\nΟι Αμερικανοί στρατιώτες του έδωσαν το παρατσούκλι «Μικρός Ντέιβι» και αυτός συνέχισε την πορεία του μαζί τους ως μεταφραστής και ως εθελοντής στρατιώτης. Τώρα, η δουλειά του ήταν να συλλαμβάνει αιχμάλωτους πολέμου, να ανακρίνει τους Γερμανούς στρατιώτες και να κατάσχει τα όπλα τους.\n«Τα αγόρια μας δεν ήταν και τόσο ευγενικά με τους SS», αναφέρει ο Νταβίντ.\nΗ μονάδα του προέλασε μέχρι την Αυστρία απελευθερώνοντας τις πόλεις από τις οποίες περνούσαν. Εξαιτίας της πολωνικής του καταγωγής δεν μπορούσε να γίνει ποτέ κανονικός Αμερικανός στρατιώτης. Ωστόσο, δούλεψε στο ταχυδρομείο του στρατού και παρείχε τις βασικές προμήθειες στους στρατιώτες. Από την στιγμή που βρέθηκε στο πλευρό των Αμερικανών δεν σκέφτηκε ξανά στιγμή να πάει πίσω στην Βαρσοβία, για να συναντήσει την Έλεν. Πλέον, η Αμερική ήταν το μέλλον του.\nΤο ταξίδι της Έλεν\nΗ Έλεν ήταν ένας από τους τελευταίους κρατούμενους του Άουσβιτς που έφυγαν ζωντανοί. Στάλθηκε σε ένα στρατόπεδο για γυναίκες στο Ράβενσμπρουκ και στη συνέχεια στο Μάλτσοου πριν την στείλουν σε μια πορεία θανάτου. Αυτή και μια φίλη της κατάφεραν να δραπετεύσουν βγάζοντας την κόκκινη ρίγα στις στολές τους. Έτσι, μπόρεσαν να αναμειχθούν με τον ντόπιο πληθυσμό και να ξεφύγουν.\nΜε τον Κόκκινο Στρατό να καταλαμβάνει τα εδάφη από τους Ναζί, η Έλεν μπόρεσε να επιστρέψει στην Μπρατισλάβα στο πατρικό της σπίτι. Οι γονείς της και όλα της τα αδέρφια είχαν πεθάνει, εκτός από ένα. Μέχρι σήμερα δεν είναι απόλυτα γνωστό τι έκανε μέχρι το τέλος του πολέμου. Σύμφωνα με την ιστορικό Ατίνα Γκρόσμαν που είχε μιλήσει με την Έλεν, ήταν στο αντιστασιακό κίνημα Bricha και βοηθούσε Εβραίους να περάσουν τα σύνορα και να ταξιδέψουν κρυφά από την ανατολική Ευρώπη στην Παλαιστίνη.\nΗ Έλεν κατέληξε κάποια στιγμή στο πρώτο χώρο φιλοξενίας μόνο για Εβραίους στην αμερικανοκρατούμενη ζώνη της Γερμανίας, Feldafing, όπου την άνοιξη του 1945 ζούσαν περίπου 4.000 επιζήσαντες. Το απίστευτο είναι ότι σε αυτό το κέντρο, ο Νταβίντ πήγαινε πολύ συχνά μεταφέροντας προμήθειες, χωρις να ξέρει ότι βρισκόταν τόσο κοντά στην Έλεν.\nΛίγο μετά την άφιξή της στο Feldafing, η Έλεν παντρεύτηκε τον Έργουιν Τιχάουερ, έναν αξιωματικό των Ηνωμένων Εθνών και αρχηγό της αστυνομίας του χώρου φιλοξενίας. Λόγω της θέσης του συζύγου της και η ίδια μπόρεσε να ανελιχθεί και βοηθούσε στη διανομή τροφίμων στους πρόσφυγες, ενώ φρόντιζε ιδιαίτερα τις έγκυες γυναίκες. Το φθινόπωρο του 1945 βρισκόταν στο πλευρό του συζύγου της όταν οι στρατηγοί Ντ. Αϊζενχάουζερ και Τζ. Πάτον επισκέφτηκαν το χώρο.\nΤα χρόνια που ακολούθησαν η Έλεν και ο σύζυγός της ταξίδεψαν σε ολόκληρο τον κόσμο με αποστολές του ΟΗΕ, ώστε να βοηθήσουν σε ανθρωπιστικές κρίσεις από το Περού και τη Βολιβία ως την Ινδονησία. Η Έλεν συνέχισε να μαθαίνει περισσότερες γλώσσες και χρησιμοποιούσε τις γνώσεις της στη γραφιστική για να βοηθάει ανθρώπους που είχαν ανάγκη, ειδικά έγκυες γυναίκες και νέες μητέρες.\nΤελικά, το ζευγάρι των Τιχάουερ κατέληξε στις ΗΠΑ, αρχικά το Τέξας και τελικά το 1967 στη Νέα Υόρκη. Στο διαμέρισμά τους, η Έλεν μίλησε πολλές φορές σε ιστορικούς για όσα έζησε, ωστόσο η ίδια δεν έδωσε ποτέ ομιλίες καθώς απεχθανόταν την ιδέα της εμπορευματοποίησης του ολοκαυτώματος, όπως ανέφερε στους ιστορικούς με τους οποίους μιλούσε.\n«Ο σκοπός της δεν ήταν να γίνει μια επαγγελματίας επιζήσασα. Η δουλειά της ήταν να είναι ο ιστορικός του ιστορικού. Ήταν πολύ αφοσιωμένη σε αυτό με μια πολύ αντικειμενική, σχεδόν τεχνική αντίληψη όσων συνέβησαν», αναφέρει η ιστορικός δρ Γκρόσμαν που της μιλούσε για χρόνια.\nΟι μαρτυρίες της Έλεν ήταν καταλυτικές για την καταγραφή και την αποκάλυψη όσων είχαν συμβεί στην κόλαση του Άουσβιτς. Ωστόσο, παρόλο που μιλούσε για ώρες σε ιστορικούς για όσα έγιναν στο Άουσβιτς ποτέ δεν ανέφερε σε κανέναν τον Νταβίντ Βίσνια.\nΠροσπάθεια για συνάντηση\nΛίγο καιρό μετά το τέλος του πολέμου, ο Νταβίντ έμαθε από έναν κοινό γνωστό ότι η Έλεν είναι ζωντανή και πλέον είναι παντρεμένη με τον Έργουιν Τιχάουερ. Ο ίδιος βρισκόταν στις Βερσαλλίες με τον αμερικανικό στρατό και περίμενε να μεταναστεύσει στις ΗΠΑ, οπότε δεν μπόρεσε να ψάξει για την Έλεν, η οποία πια ήταν άλλωστε με κάποιον άλλο.\nΤον Φεβρουάριο του 1946 έφτασε πια στη Νέα Υόρκη των ονείρων του, ενώ ηταν 19 ετών. Θέλοντας να καλύψει όσα του είχαν στερήσει οι Ναζί άρχισε να ζει όσο πιο έντονα μπορούσε. Έφευγε με το αυτοκίνητο της θείας του από το Μπρονξ και διασκέδαζε σε πάρτι και χορούς στο Μανχάταν, ενώ σύντομα έπιασε δουλειά ως πωλητής εγκυκλοπαιδειών και έγινε πρωτοψάλτης στην συναγωγή του.\nΠολλά χρόνια αργότερα, ο Νταβίντ έμαθε από έναν κοινό τους φίλο ότι η Έλεν ζούσε πλέον στη Νέα Υόρκη. Ο Νταβίντ που είχε μιλήσει στη σύζυγό του για την Έλεν θεώρησε ότι αυτή ήταν η κατάλληλη στιγμή για να συναντήσει ξανά την αγαπημένη του από εκείνα τα χρόνια του θανάτου και να της κάνει την ερώτηση που πάντοτε τον «έτρωγε»: είχε παίξει η Έλεν κάποιο ρόλο για την επιβίωσή του στο Άουσβιτς;\nΟ κοινός τους φίλος κανόνισε μια συνάντηση μεταξύ των δύο σε ένα λόμπι ξενοδοχείου στο Σέντραλ Παρκ. Ο Νταβίντ οδήγησε δύο ώρες από το Λέβιταουν, όπου έμενε, ως το Μανχάταν και την περίμενε.\n«Δεν εμφανίστηκε ποτέ. Ανακάλυψα μετά ότι αποφάσισε πως δεν θα ήταν έξυπνο να συναντηθούμε ξανά. Ήταν πια παντρεμένη. Είχε σύζυγο», αναφέρει ο Νταβίντ.\nΤα χρόνια περνούσαν και ο Νταβίντ που πλέον είχε τέσσερα παιδιά και έξι εγγόνια, μάθαινε συνεχώς τα νέα της Έλεν. Τελικά, το 2016 αποφάσισε να προσπαθήσει για μια συνάντηση. Μοιράστηκε την ιστορία τους με την οικογένειά του και ο γιος του επικοινώνησε με την Έλεν και κατάφερε να την πείσει να συναντηθούν.\nΤον Αύγουστο του 2016 ο Νταβίντ πήρε τα δύο του εγγόνια και πήγε στη συνάντηση με την Έλεν. Σε όλο το ταξίδι μέχρι το Μανχάταν ήταν σιωπηλός. Δεν ήξερε τι να περιμένει. Είχαν περάσει 72 χρόνια από την τελευταία φορά που την είχε δει στο μικρό τους καταφύγιο. Ήξερε ότι η ίδια δεν ήταν καλά στην υγεία της, ήταν άλλωστε πια 98 ετών. Υποψιαζόταν ότι χάρη σε αυτή ήταν ζωντανός αλλά ήθελε να βεβαιωθεί.\nΌταν έφτασαν στο σπίτι της, την βρήκαν ξαπλωμένη σε ένα νοσοκομειακό κρεβάτι περιτριγυρισμένη από βιβλία. Ήταν μόνη της από το 1996 που πέθανε ο σύζυγός της και δεν είχαν κάνει ποτέ παιδιά, ενώ την φρόντιζε μια νοσοκόμα. Είχε αρχίσει να χάνει την ακοή και την όρασή της.\nΣτην αρχή δεν τον αναγνώρισε, αλλά μετά ο Νταβίντ πήγε πιο κοντά της.\n«Τα μάτια της άνοιξαν διάπλατα. Ήταν σαν να επέστρεψε η ζωή σε αυτά. Μας άφησε όλους άφωνους», περιγράφει ο εγγονός του Νταβίντ, Άβι, που ήταν παρών.\nΞαφνικά οι δυο τους άρχισαν να μιλάνε ακατάπαυστα.\n«Μου είπε μπροστά στα εγγόνια μου “είπες στη γυναίκα σου τι κάναμε;”», θυμάται ο Νταβίντ και αυτός γελώντας και κουνώντας το κεφάλι της είπε πως ναι!\nΤης είπε ακόμα για τα παιδιά του, την δουλειά του στον Αμερικανικό Στρατό και η Έλεν του μίλησε για την ανθρωπιστική εργασία της μετά τον πόλεμο με τον σύζυγό της, ενώ θαύμασε την εξαιρετική του αγγλική προφορά. Όπως του είπε δεν περίμενε ότι θα τον δει ποτέ ξανά και ειδικά στη Νέα Υόρκη.\nΟ Νταβίντ βρισκόταν ήδη δύο ώρες με την Έλεν και έπρεπε πλέον να την ρωτήσει: «Είχε κάποια σχέση με το γεγονός ότι κατάφερε να παραμείνει ζωντανός μέσα στο Άουσβιτς;»\nΗ Έλεν σήκωσε το χέρι της και του έδειξε πέντε δάχτυλα. Η φωνή της ήταν δυνατή, η σλοβακική της προφορά έντονη: «Σε έσωσα πέντε φορές από το κρεματόριο», του είπε και ο Νταβίντ έμεινε έκπληκτος αν και ήταν κάτι που ήξερε κατά βάθος.\nΟι δυο τους δεν συναντήθηκαν ποτέ ξανά. Πριν από έναν χρόνο, η Έλεν έφυγε από τη ζωή σε ηλικία 100 ετών. Σε εκείνο τελευταίο απόγευμά τους μαζί, η Έλεν ζήτησε από τον Νταβίντ να της τραγουδήσει. Αυτός άρχισε να της τραγουδά το αγαπημένο της ουγγρικό τραγούδι που του είχε μάθει στο Άουσβιτς. Θυμόταν ακόμα απέξω όλα τα λόγια.\nΛίγο πριν φύγει η Έλεν του αποκάλυψε ότι αυτή ήταν πιστή στο ραντεβού τους. «Σε περίμενα», του είπε. Μόλις δραπέτευσε από την πορεία θανάτου, η Έλεν ακολούθησε το σχέδιο. Πήγε στην Βαρσοβία και τον περίμενε. Αυτός όμως δεν εμφανίστηκε ποτέ. Τον αποχαιρέτισε λέγοντας του σιγανά ότι τον είχε αγαπήσει.\n*Το κείμενο είναι βασισμένο στο αφιέρωμα της Keren Blankfeld στους New York Times, Lovers in Auschwitz


politikologia1: Η συχνή χρήση του πρώτου ενικού συνδέεται με κατάθλιψη!!!\nΗ συχνή χρήση του πρώτου ενικού συνδέεται με κατάθλιψη!!!\nΜια νέα έρευνα συνδέει τη χρήση της αντωνυμίας του πρώτο ενικού προσώπου με προβλήματα σχέσεων και υψηλότερα ποσοστά κατάθλιψης...\nΕρευνητές στη Γερμανία ανακάλυψαν ότι οι άνθρωποι που χρησιμοποιούν συχνά το πρώτο ενικό πρόσωπο, δηλαδή την αντωνυμία «εγώ» ή και άλλα παρόμοια, δηλαδή «μου», «εμένα» κτλ, έχουν μεγαλύτερες πιθανότητες να γίνουν καταθλιπτικοί και αντιμετωπίζουν περισσότερα προβλήματα στις σχέσεις τους από ό,τι οι άνθρωποι που χρησιμοποιούν περισσότερο το «εμείς» και το «μας».\nΈπειτα, οι ερευνητές υπό την καθοδήγηση του Johannes Zimmerman του γερμανικού πανεπιστήμιου Kassel μέτρησαν τον αριθμό λέξεων πρώτου ενικού και πρώτου πληθυντικού προσώπου που χρησιμοποιήθηκαν από τους ανθρώπους που συμμετείχαν. Τα άτομα εκείνα που είχαν χρησιμοποιήσει περισσότερες λέξεις πρώτου ενικού προσώπου είχαν μεγαλύτερα ποσοστά κατάθλιψης.\nΕίχαν, επίσης, μεγαλύτερη πιθανότητα να παρουσιάσουν δείγματα προβληματικής διαπροσωπικής συμπεριφοράς, όπως η αναζήτηση προσοχής, ακατάλληλη αποκάλυψη του εαυτού τους και ανικανότητα να περάσουν χρόνο μόνοι τους.


RE/MAX Ελλάς | Μονοκατοικία 330 τμ, Νέα Ιωνία (230061001-624)\nΜονοκατοικία - Πώληση - Βόρεια Προάστια, Νέα Ιωνία\nΜονοκατοικία 330 τμ, Νέα Ιωνία\nΝ. Ιωνία : Πωλείται διώροφο ακίνητο συνολικής επιφάνειας 330τμ σε οικόπεδο 297τμ. Αποτελείται από 2 ισόγεια καταστήματα 63τμ και 17τμ, 2 διαμερίσματα στον 1ο όροφο και 2 διαμερίσματα στον 2ο όροφο 57τμ έκαστο με 2 υ/δ το καθένα. Το κτίριο είναι κατασκευής 1970 και βρίσκεται σε κεντρικό δρόμο της περιοχής. Τιμή πώλησης : 175.000€\nΜεταξύ 175000 και 210000 σε Νέα Ιωνία


10 τεράστια ψέματα που θα σου πουν οι φίλες σου μετά το χωρισμό | TGBNEWS\nΓιώργος Φάκος 18.11.17 Edit this post\nΧώρισες, ο κόσμος σου καταρρέει και όλα όσα ήξερες μέχρι σήμερα, θα πρέπει να αλλάξουν. Όπως είναι φυσικό οι φίλες έχουνσπεύσει στο πλευρό σου για να σε στηρίξουν και να σου πουν ψέματα! Όχι ότι θέλουν να σε κοροϊδέψουν, αλλά αυτό επιτάσσει η κατάστασή σου, μιας και δεν είσαι σε θέση να ακούσεις αλήθειες.\nΜιας και είσαι ευάλωτη και μιας και εμείς σε αγαπάμε, λέμε να σου παρουσιάσουμε τα μεγαλύτερα ψέματα… παρηγοριάς που θα ακούσεις. Και καλά θα κάνεις να μην τα πιστέψεις.\nΧαζούλα, προφανώς και έχει να κάνει με σένα. Η αγάπη θέλει δύο για να ζεσταθεί-που κάποτε έλεγε το εθνικό ζευγάρι-αλλά και δύο για να διαλυθεί! Προφανώς και έχει να κάνει με σένα, και προφανώς και οι φίλες σου δυο λένε βλακείες για να νιώσεις καλύτερα.\nΕίσαι καλύτερα χωρίς αυτόν\nΓια να κλαις και να οδύρεσαι μάλλον δεν είσαι. Ασχέτως που έπειτα από ένα χρονικό διάστημα που θα είσαι ψύχραιμη, θα μπορέσεις να κάνεις τον απολογισμό σου. Τη δεδομένη στιγμή, το μόνο που θέλεις είναι αυτός! Τέλος.\nΔε θα βρει ποτέ καλύτερη από σένα\nΣίγουρα εσύ για τον εαυτό σου, και για τις φίλες σου φυσικά, είσαι η καλύτερη και είναι λογικό. Η καινούρια δε θα είναι καλύτερη από σένα σε γενικό πλαίσιο, αλλά θα είναι καλύτερη για εκείνον. Το μόνο σίγουρο είναι ότι θα έχει κάτι που εσύ δεν έχεις. Λυπάμαι.\nΗ καινούρια είναι άσχημη/κακιά/αποτυχημένη\nΚοίταξε να δεις, δεν είναι. Βασικά υπάρχει πιθανότητα η κοπέλα να είναι μια χαρά. Σίγουρα εσύ δεν τη συμπαθείς, αλλά αυτό δε σημαίνει ότι είναι και ό, τι χειρότερο υπάρχει στον πλανήτη.\nΈτσι κι αλλιώς δεν μπορούσες να κάνεις τίποτα\nΊσως και να μπορούσες, αλλά τι να συζητάμε τώρα; Ό, τι έγινε έγινε.\nΣύντομα θα βρεις κάποιον άλλο\nΞέρεις πολύ καλά ότι σύντομα θα πρέπει να βρεις τον εαυτό σου και όχι καινούρια σχέση. Γενικότερα, το διάστημα μετά το χωρισμό, είναι πολύ βασικό να το βιώσεις σωστά και σε όλο του το… μεγαλείο! Ίσως περάσει αρκετός καιρός μέχρι να βρεις κάτι καινούριο. Δεν είναι κακό.\nΘα πρέπει να αρχίσεις να βγαίνεις\nΝα αρχίσεις φυσικά. Ειδικά αν λόγω της σχέσης σου, είχες αφήσει κάποιες κοινωνικές συναναστροφές πίσω σου. Να βγεις για να περάσεις καλά με τις φίλες σου, να επισκεφτείς καινούρια μαγαζιά, και να σκάσεις στο φαγητό. Να μη βγεις για να βρεις καινούριο αγόρι. Όχι ότι δε θα γίνει. Αλλά αν το συγκεκριμένο είναι αυτοσκοπός, τότε χάνει και τα νόημά του.\nΘα το μετανιώσει\nΥπάρχει σοβαρή πιθανότητα να μην το κάνει, γιατί μπορεί να νιώθει υπέροχα μακριά σου και μάλιστα να είναι ήδη ερωτευμένος με κάποια άλλη. Αν φυσικά το μετανιώσει, είναι στο δικό σου χέρι αν θα τον δεχτείς πίσω. Αλλά μην πορεύεσαι με την ελπίδα αυτή.\nΤώρα θα χαρείς τη single ζωή\nΗ αλήθεια είναι ότι έπειτα από ένα μεγάλο διάστημα σχέσης, ο πρώτος καιρός της single ζωής είναι φρικιαστικός. Σου λείπει εκείνος και όλα όσα… έρχονταν μαζί του, οπότε μάλλον δεν είναι και τόσο κακό αν εσύ δε νιώθεις και πολύ ευτυχισμένη με την μοναξιά σου. Όλα είναι θέμα συνήθειας.\nΣύντομα θα το έχεις ξεχάσει\nΕίναι κατανοητό και να μην το έχεις ξεχάσει. Βασικά υπάρχει πιθανότητα να μην το ξεχάσεις και ποτέ. Είναι όντως κάποιοι έρωτες και κάποιοι άνθρωποι οι οποίοι δεν ξεπερνιούνται ποτέ. Έτσι είναι η ζωή.\nTGBNEWS: 10 τεράστια ψέματα που θα σου πουν οι φίλες σου μετά το χωρισμό


My Brother Tom (2001) Δείτε online με ελληνικους υποτιτλους Δράμα\nΚαλωσορίσατε στην ιστοσελίδα μας www.teniesonline.ucoz.com, όπου μπορείτε να απολαύσετε ταινίες σε απευθείας προβολή με ελληνικούς υπότιτλους. Σε αυτή την ιστοσελίδα μπορείτε να παρακολουθήσετε την ταινία My Brother Tom (2001) online και χωρίς καμιά υποχρέωση εγγραφής στον ιστό. Εδώ θα βρείτε ολόκληρη τη ταινία My Brother Tom (2001) σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας My Brother Tom (2001), τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα My Brother Tom (2001). Σε περίπτωση μη ευρέσεως της ταινίας που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία& My Brother Tom (2001) τώρα!Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας!\nMy Brother Tom (2001) Δείτε online\nταινιa My Brother Tom (2001) Δείτε online με ελληνικους υποτιτλους δωρεάν\nΣκληρή ταινία, ψυχικά οδυνηρή, εν μέρει καταγγελτική, συγκινητική (αλλά όχι με γλυκανάλατους συναισθηματισμούς, το συναίσθημα είναι ωμό).\nΜια ενδελεχής ψυχογράφηση της βίας, ψυχικής και σωματικής, και των επιπτώσεών της στην αδιαμόρφωτη εφηβική ιδιοσυγκρασία. Τι υποκρύπτει ο αυτοτραυματισμός, η αυτοκατηγορία, η απεγνωσμένη αναζήτηση φυσικού και ψυχολογικού καταφυγίου μακριά από τον κόσμο, η επιδίωξη φυσικού πόνου για να καταπνιχτεί ο ψυχικός πόνος; Και οι δομές εξουσίας (ο πατέρας, ο δάσκαλος, ο παπάς) πώς επενεργούν;...\nΥπάρχουν κάποιοι σκηνοθετικοί πειραματισμοί, στις συμπεριφορές των ηρώων και στις ερμηνείες, που ξενίζουν κάπως. Περισσότερο στην αρχή, μέχρι το 40λεπτο περίπου. Σιγά-σιγά όμως αρχίζουν να εξηγούνται νοηματικά, καθώς αποκαλύπτονται αιτίες, και σταδιακά εξοικειώνεσαι μαζί τους.\nΗ ταινία είναι, νομίζω, από εκείνες τις λίγες που σου ανοίγουν τα μάτια, που σε βοηθούν να αποκωδικοποιείς συγκεκριμένες συμπεριφορές (παιδιών, εφήβων, καθώς και ενηλίκων) και να μην σπεύδεις να κατακρίνεις ή να χλευάζεις ασυλλόγιστα.\nΑξίζει, ανθρωπολογικά πρώτα, αλλά και κινηματογραφικά.


Βεργιώτης Φαροφύλακας, Μόνος, Περιμένει… – arive.gr\nalexandros_kogkas all_time_classic free\nΒεργιώτης Φαροφύλακας, Μόνος, Περιμένει…\nπωλίνα-ταϊγανίδου + τάσος-θώμογλου\nΕίναι παράξενη αυτή η πόλη. Είναι βράδυ, αλλά όχι τόσο αργά. Παρ’ όλα αυτά μπορείς να περπατήσεις καταμεσής του δρόμου, κόντρα στο ρεύμα των οχημάτων. Έχει πιάσει κρύο που δεν το χεις συνηθίσει κι επικρατεί μια σαπισμένη ησυχία, που την παρασυνήθισες. Σε πρώτο πλάνα τα φύλλα που παπαριάζουν στους νερόλακκους και φόντο μικρά μαγαζιά με κορίτσια απ’ τον Βορρά. Εσύ και δυο σκυλιά στο δρόμο, ένα φως αναμμένο να σε περιμένει, μπουριά που καπνίζουν με μεγάλα διαλλείματα, μια κιλότα κάπου μπορεί και να γράφει επάνω τ’ όνομά σου. Τα βράδια του χειμώνα η μικρή, αποστολική μας πόλη μοιάζει με έναν μικρό φάρο κάπου στα νορβηγικά φιόρδ. Κι εμείς, μαχμουρλήδες φαροφύλακες, ανεξάρτητοι κι ωραίοι, λίγο μονόχνοτοι, ίσως εσωστρεφείς, αλλά τυπικοί στην αποστολή μας.\nΑπό μικρός ακούω πως θα ταν αλλιώς αν είχαμε θάλασσα. Να είχαμε μια παραλία, θα άνοιγαν μαγαζάκια που θα σέρβιραν freddo φασουλονταβά, ρεβανί με παγωτό και κομπόστα κοκτέιλ. Θα άνοιγαν οι δουλειές, θα ερχόταν και κατά δω κανένας Βούλγαρος να αφήσει τα πολύτιμα λέβα του, θα ερχόταν κανένας Γιούγκος με τους μπασκετμπολίστες γιους του, ίσως ακόμα και κανένας ολτέρνατιβ Γερμανός να πιει ντόπιο τσίπουρο και να σύρει τα τουριστικά του καλτσοσάνδαλα στους δρόμους του κρασιού. Αν είχαμε λέει θάλασσα… Θα ήμασταν καλά. Αν είχαμε… με το «αν» όμως δεν γάμησε κανείς.\nΜέχρι να έρθουν οι γιορτές θα έχουμε ησυχία. Τα μαγαζιά μας θα φυτοζωούν, θα είναι έρημοι οι δρόμοι και πιο κίτρινα τα φώτα τους. Μετά θα παρασυρθούμε από τις συνθήκες, τις στιγμές, θα ξεκινήσει η διαδικασία της ανάνηψης μέχρι να τελειώσουν κι αυτές, να μετρήσουμε τα ρέστα μας και να γυρίσουμε στις φωλιές μας σαν βρεγμένες γάτες, σαν παιδιά που έκαναν ζημιά. Κι όμως αυτή δεν είναι μόνο μια παράξενη πόλη, αλλά είναι η πατρίδα μας. Η πατρίδα που μισήσαμε και μας μίσησαν περισσότερο από οπουδήποτε αλλού, που λέει έτερο άσμα. Γιατί καλώς ή κακώς είμαστε ετερόφωτοι ή καλύτερα έχουμε πάνω μας τη σκιά από κάποιες τεράστιες φτερούγες. Από μικρά παιδιά έχουμε αφεθεί να ζούμε κάτω από τις φτερούγες της Θεσσαλονίκης.\nΝα ήμασταν πιο μακριά απ την Θεσσαλονίκη… Άλλη πάλι ευχή, άλλη μόνιμη επιθυμία. Να μην αιμορραγούσε η οικονομία μας, τα μαγαζιά να δούλευαν, να είχαμε ακόμη και πανεπιστήμιο σοβαρό κι όχι αυτό το ρουσφετογενές δημιούργημα που μας πέταξαν και μας το πήραν πίσω λες και ήταν δανεικό. Άκουγα να λένε για την Κοζάνη, άσχημη πόλη, κρύο, ανηφόρες, τι να ζηλέψουμε και βλέπεις: τα μαγαζιά δουλεύουν κι οι φοιτητές κάθε χρόνο, χείμαρρος. Ενώ εμείς γεννιόμαστε με την κατάρα της σκιάς των φτερών. Ένα αδιόρατο σημάδι του λευκού πύργου στο μέτωπο, λίγο κατάρα, λίγο ευχή,”it’s complicated” θα έλεγε ο Μάρκ. Έχουμε πολλά να πούμε κι άλλα τόσα να κάνουμε. Όμως αυτή εδώ είναι η πατρίδα μας. Είναι ο τόπος που αν κάποια μέρα χάναμε, θα ακούγαμε τα τραγούδια του και θα διηγιόμασταν τις ομορφιές του.\nΕίναι βράδυ, αλλά όχι τόσο αργά. Είναι σκάρτος ένας μήνας για την Ανάσταση. Γιατί οι περισσότεροι περιμένουν τα Χριστούγεννα για να γιορτάσουν την ανάσταση. Να ακουστεί ο κρουστός ήχος του παιδικού τριγώνου, να ακουστεί ο γλυκός ήχος του συρταριού της ταμειακής. Να περπατάς στο δρόμο, να είναι όλα πιο φωτεινά, να καπνίζουν τα φουγάρα σαν τσιγγάνοι χαλκωματάδες, να είναι τα σκυλιά χορτάτα κι εμείς να τρεκλίζουμε μπερδεμένοι απ’ το ποτό κι απ’ τα νόημα της ζωής, που βρήκε εμάς να σπάσει πλάκα, που βρήκε εμάς να προσλάβει ως φαροφύλακες. Είναι βρόμικη δουλειά, αλλά κάποιος πρέπει να την κάνει.\nΚαι θα την κάνουμε εμείς.